## **Rámcová dohoda č. ..................**

uzavretá v súlade s § 83 zákona a  č. 343/2015 Z. z. o verejnom obstarávaní a o zmene a doplnení niektorých zákonov a v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ako „**OBZ**“) a v súlade s platným právnym poriadkom Slovenskej republiky (ďalej len ako „**Dohoda**“ v príslušnom gramatickom tvare)

uzatvorená medzi zmluvnými stranami

**Objednávateľ**: **Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava

IČO: 00 603 481

DIČ: 2020372596

IČ DPH: SK 2020372596

bankové spojenie: Československá obchodná banka, a. s.

číslo účtu (IBAN): SK23 7500 0000 0000 2582 7143

štatutárny zástupca: Ing. arch. Matúš Vallo, primátor

(ďalej len ako „**Objednávateľ**“ v príslušnom gramatickom tvare)

a

**Dodávateľ: .................................................**

sídlo: .................................................

zápis: .................................................

IČO: .................................................

IČ DPH: .................................................

DIČ: .................................................

bankové spojenie: .................................................

číslo účtu (IBAN): .................................................

zastúpený: .................................................

(ďalej len ako „**Dodávateľ**“ v príslušnom gramatickom tvare)

(Objednávateľ a Dodávateľ jednotlivo len ako „**Zmluvná strana**“ v príslušnom gramatickom tvare a spolu ďalej aj ako „**Zmluvné strany**“ v príslušnom gramatickom tvare)

za nasledovných Zmluvnými stranami dohodnutých podmienok:

## **Preambula**

1. Táto Dohoda sa uzatvára ako výsledok použitia postupu zadávania nadlimitnej zákazky podľa § [66 zákona](http://www.vssr.sk/main/goto.ashx?t=27&p=4438917&f=2) 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) na predmet zákazky **„Pravidelná údržba a opravy mostov a iných inžinierskych objektov“**.
2. Objednávateľ uzatvára túto Dohodu s Dodávateľom v súlade s výsledkom vyhodnotenia ponúk, na základe ktorého ponuka predložená Dodávateľom bola vyhodnotená ako úspešná.
3. Zmluvné strany berú na vedomie, že Objednávateľ podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Objednávateľ pred podpisom Dohody overil, že Dodávateľ a/alebo subdodávateľ, ktorý sa podieľa na plnení predmetu Dohody, je zapísaný v registri partnerov verejného sektora v zmysle § 11 ZVO.
4. Definícia pojmov:

„**objednávka**“ objednávkou sa rozumie čiastková písomná objednávka, ktorou si Objednávateľ objednáva predmet Dohody od Dodávateľa,

„**cenník CENEKON**“ cenníkom CENEKON sa rozumie aktuálny, všeobecne dostupný a odbornou verejnosťou akceptovaný cenník, vydávaný spoločnosťou CENEKON, a. s, so sídlom Einsteinova 11, 851 01 Bratislava, IČO: 52015661 (web: <http://www.cenekon.sk>),

„**DPH**“ DPH sa rozumie 23% daň z pridanej hodnoty,

**„Príloha č. 1“** Prílohou č. 1 sa rozumie neoddeliteľná príloha č. 1 k tejto Dohode s názvom „Špecifikácia predmetu zákazky“,

**„Príloha č. 2“** Prílohou č. 2 sa rozumie neoddeliteľná príloha č. 2 k tejto Dohode s názvom „Ponuka v zákazke a rozpočet (Cenník prác a služieb podľa výkazu výmer)“, ktorá je totožná s konečnou cenovou ponukou predloženou Dodávateľom vo verejnom obstarávaní   
s názvom Príloha č. 2 súťažných podkladov označenou ako Ponuka v zákazke a rozpočet (Cenník prác a služieb podľa výkazu výmer).

„**Príloha č. 3**“ Prílohou č. 3 sa rozumie neoddeliteľná príloha č. 3 k tejto Dohode s názvom „Súpis objektov a komunikácií“,

**„Príloha č. 4“** Prílohou č. 4 sarozumie neoddeliteľná Príloha č. 4 k tejto Dohode s názvom „Strojové a technické vybavenie“.

**„Príloha č. 5“** Prílohou č. 5 sarozumie neoddeliteľná Príloha č. 5 k tejto Dohode s názvom „Zoznam subdodávateľov a kľúčových odborníkov“.

## **Článok I**

# Predmet Dohody

1. Predmetom Dohody je úprava vzájomných práv a povinností Zmluvných strán stanovených v tejto Dohode, ktoré sa budú aplikovať pri plnení predmetu Dohody.
2. Predmetom Dohody je záväzok Dodávateľa uskutočňovať pre Objednávateľa nasledovné činnosti:
3. stavebné práce (opravy, modernizácie, rekonštrukcie) a to aj menšieho a malého rozsahu a súvisiace služby potrebné pre udržiavanie bezpečnej prevádzky vybraných inžinierskych objektov v správe Objednávateľa a na pozemných komunikáciách v správe alebo vo vlastníctve Objednávateľa,
4. odstraňovanie zničených a poškodených konštrukcií,
5. realizácia obnovy konštrukcií na pôvodnom mieste tak, aby plnili určený účel,
6. čistenie a nátery týchto konštrukcií, vrátane realizácie ich protikoróznej ochrany,
7. nové konštrukcie,
8. čistiace služby na inžinierskych stavbách

(ďalej len ako „**predmet Dohody**“ v príslušnom gramatickom tvare). Podrobná vecná a technická špecifikácia predmetu Dohody je bližšie špecifikovaná v Prílohe č. 1 tejto Dohody, ktorá je neoddeliteľnou súčasťou tejto Dohody, a to za ceny uvedené v Prílohe č. 2 tejto Dohody, ktorá je tiež neoddeliteľnou súčasťou tejto Dohody.

1. Predmet Dohody spočíva najmä v zabezpečení pravidelnej údržby konštrukcií na (i) pozemných komunikáciách a (ii) inžinierskych objektoch patriacich Objednávateľovi, resp. nachádzajúcich sa v jeho správe. Cieľom vykonania predmetu Dohody je vytvorenie, resp. udržiavanie podmienok, ktoré zabezpečia bezpečnú prevádzku, požadovaný estetický vzhľad a adekvátnu životnosť konštrukcií vybraných objektov, jedná sa o bežné aj investičné akcie stavebného charakteru.
2. Touto Dohodou sa Dodávateľ zaväzuje vykonať predmet Dohody riadne a včas na základe čiastkových objednávok realizovaných Objednávateľom podľa tejto Dohody. Dodávateľ sa zaväzuje, že predmet Dohody bude vykonávať v mene a na účet Objednávateľa, riadne, s odbornou starostlivosťou a je povinný pri plnení predmetu Dohody dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie predmetu Dohody v zmysle tejto Dohody, a to najmä/nie však výlučne predpisy a normy v platnom znení vymenované v tejto Dohode.
3. Dodávateľ sa zaväzuje vykonávať predmet Dohody osobne a nie je oprávnený poveriť ich vykonávaním tretiu osobu. Za tretiu osobu sa nepovažuje zamestnanec Dodávateľa a Objednávateľom odsúhlasený subdodávateľ.
4. Dodávateľ vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke na vykonanie predmetu Dohody v zmysle tejto Dohody a všeobecne záväzných právnych predpisov a technických noriem Slovenskej republiky a Európskej únie.
5. Predmetom Dohody je tiež záväzok Objednávateľa skontrolovať a prevziať dodaný predmet Dohody podľa podmienok tejto Dohody a zaplatiť Dodávateľovi dohodnutú cenu za riadne a včasné plnenie predmetu Dohody vo výške a spôsobom tak, ako je to špecifikované ďalej v tejto Dohode.

## **Článok II**

# Trvanie Dohody, lehoty, miesto a rozsah plnenia

1. Táto Dohoda sa uzatvára na dobu určitú, a to na štyridsať osem (48) mesiacov odo dňa nadobudnutia jej účinnosti, a/alebo ak súčet všetkých častí plnenia predmetu Dohody v zmysle článku V tejto Dohody dosiahne výšku **6.139.197,- EUR bez DPH a 7.551.212,31 EUR s DPH** (ďalej len ako „**Maximálna cena**“ v príslušnom gramatickom tvare) podľa toho, ktorá z uvedených možností nastane skôr. Dodávateľ berie na vedomie, že plnenie predmetu Dohody počas jej platnosti bude závislé výlučne od reálnej potreby Objednávateľa. Dodávateľ si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu.
2. Miestom plnenia predmetu Dohody podľa tejto Dohody je územie Objednávateľa, t. j. územie Hlavného mesta Slovenskej republiky Bratislava, bližšie špecifikované v čiastkovej objednávke. Dodávateľ bude vykonávať predmet Dohody v objektoch vo vlastníctve, resp. v správe Objednávateľa, ktorých zoznam je uvedený v Prílohe č. 3 tejto Dohody, a ktorými sú mosty a vybrané inžinierske objekty, cesty I. a II. triedy a prejazdné úseky ciest na území Hlavného mesta Slovenskej republiky Bratislavy.
3. Podrobná špecifikácia obsahu a rozsahu každého čiastkového plnenia zadaného na základe tejto Dohody bude uvedená v príslušnej objednávke vystavenej podľa podmienok uvedených v tejto Dohode.
4. Čiastkové plnenie predmetu Dohody sa poskytuje v lehote plnenia bližšie špecifikované v objednávkach Objednávateľa (ďalej len ako „**Lehota plnenia**“ v príslušnom gramatickom tvare).
5. Zmluvné strany sa dohodli, že Dodávateľ bude podľa potreby vykonávať predmet Dohody bez ohľadu na pravidelný pracovný čas, počas dní pracovného pokoja a počas sviatkov, v nočných hodinách tak, aby dodržal termín – Lehotu plnenia predmetu Dohody uvedenú v objednávke, pričom je povinný zabezpečiť bezpečnosť cestnej premávky.

# Článok III

# Cena

1. Cena za plnenie predmetu Dohody je stanovená na základe jednotkových cien cenovej ponuky Dodávateľa, ktorá tvorí neoddeliteľnú Prílohu č. 2 tejto Dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov ako Maximálna cena uvedená v článku II ods. 1 tejto Dohody.
2. Jednotkové ceny uvedené v Prílohe č. 2 tejto Dohody sú záväzné a jednostranne nemenné, celková cena je predpokladaná. Skutočná celková cena za vykonanie predmetu Dohody bude určená rozsahom skutočne vykonaného predmetu Dohody počas doby plnenia tejto Dohody a ich jednotkových cien, pričom neprekročí výšku Maximálnej ceny podľa článku II ods. 1 tejto Dohody.
3. Dodávateľ vyhlasuje, že pred uzavretím tejto Dohody dostatočne zvážil a s vynaložením odbornej starostlivosti a všetkého úsilia posúdil všetky do úvahy prichádzajúce riziká spojené s realizáciou predmetu Dohody podľa tejto Dohody, v cenovej ponuke vzal do úvahy rozsah materiálov, prác, služieb potrebných na realizáciu a dokončenie predmetu Dohody a nákladov na takéto materiály, práce a služby (najmä, nie však výlučne, materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na výkonovú (bankovú) záruku, náklady na zabezpečenie všetkých nevyhnutných dopravných opatrení, ak budú potrebné, náklady na všetky bezpečnostné opatrenia do doby prevzatia dokončeného predmetu Dohody Objednávateľom, ako aj všetky ostatné náklady súvisiace s realizáciou predmetu Dohody) a tieto všetky zahrnul do svojich jednotkových cien uvedených v Prílohe č. 2 tejto Dohody.
4. V jednotkových cenách sú zahrnuté všetky náklady Dodávateľa, ktoré vzniknú/by mohli vzniknúť pri plnení predmetu Dohody a to najmä náklady spojené s úplným, vecným a odborným plnením záväzkov Dodávateľa vyplývajúcich z tejto Dohody. Činnosti iné ako v predmete Dohody, ktoré Dodávateľ nevykoná, vykoná bez príkazu Objednávateľa alebo odchylne od dojednaných zmluvných podmienok, Objednávateľ neuhradí.
5. Maximálna cena za predmet Dohody je uvedená bez DPH, aj s DPH vo výške 23 %. Do ceny predmetu Dohody podľa ods. 1 tohto článku tejto Dohody je prípustné premietnuť zmenu sadzby DPH a iných administratívnych opatrení štátu, prípadne nevyhnutné úpravy jednotkových cien vyplývajúcich z právneho poriadku platného v Slovenskej republike.
6. Jednotkové ceny za jednotlivé položky v rámci plnenia predmetu Dohody sú totožné s konečnou cenovou ponukou predloženou Dodávateľom vo verejnom obstarávaní označenou ako Príloha č. 2 súťažných podkladov označenou ako Ponuka v zákazke a rozpočet (Cenník prác a služieb podľa výkazu výmer). K jednotkovým cenám vyjadreným v eurách bez DPH bude Dodávateľ, v prípade, ak je platcom DPH, fakturovať DPH v zmysle zákona vo výške platnej v čase fakturácie.
7. Úpravu ceny je možné dojednať najskôr po uplynutí dvanásť (12) mesiacov od uzatvorenia Dohody písomným dodatkom k Dohode po preukázaní zvýšenia (zníženia) cien vstupných nákladov a odsúhlasení zo strany Objednávateľa, s výnimkou úpravy ceny podľa ods. 5 tohto článku tejto Dohody.
8. Zmluvné strany sa dohodli na použití nasledovnej cenovej doložky: Výška jednotkových cien uvedená v Prílohe č. 2 tejto Dohody sa upraví písomným dodatkom k tejto Dohode v súlade s nižšie uvedeným vzorcom:

**K = ( ICSPt / ICSPt0 )**

|  |  |
| --- | --- |
| **K** | Koeficient, ktorý bude slúžiť na stanovenie novej jednotkovej ceny položiek uvedených v Prílohe č. 2 tejto Dohody, |
| **ICSP** | Indexy cien stavebných prác podľa klasifikácie CPA 2015 - štvrťročne,  podmnožina 42.13.20 Práce na stavbe mostov a tunelov (ďalej „**ICSP**“):  <https://datacube.statistics.sk/#!/view/sk/vbd_sk_win2/sp1807qs/v_sp1807qs_00_00_00_sk>  Klasifikácie CPA 2015 definícia sledovanej sekcie „42.13.20“:  <https://www.financnasprava.sk/_img/pfsedit/Dokumenty_PFS/Profesionalna_zona/Dane/Metodicke_usmernenia/Nepriame_dane/2015/2015.12.14_stavby.pdf>  ICSP je pravidelne zverejňovaný Štatistickým úradom SR prostredníctvom rozhrania datacube, použitý bude ICSP, ktorý je pravidelne počítaný k základu 2015 = 100 |
| **ICSPt** | Hodnota ICSP, ktorá je určená ako priemer štyroch štvrťrokov nasledujúcich po štvrťroku, v ktorom Dohoda nadobudla účinnosť, resp. po štvrťroku, v ktorom Dodatok nadobudol účinnosť |
| **ICSPt0** | Hodnota ICSP, ktorá je určená ako priemer štyroch štvrťrokov spätne od nadobudnutia účinnosti Dohody, vrátane štvrťroka, v ktorom Dohoda nadobudla účinnosť, resp. po nadobudnutí účinnosti Dodatku vrátane štvrťroka, v ktorom Dodatok nadobudol účinnosť |

1. Zmluvné strany sa dohodli, že do hodnoty koeficientu **1,06** určeného podľa vzorca v predchádzajúcom ods. tejto Dohody znáša dané zvýšenie Dodávateľ. V prípade, ak bude hodnota uvedeného koeficientu vyššia ako výška uvedená v predchádzajúcej vete, Dodávateľ má oprávnenie požiadať o uzatvorenie dodatku s navýšením jednotkových cien uvedených v Prílohe č. 2 tejto Dohody. Navýšenie jednotkových cien bude možné uplatniť v rozsahu rozdielu hodnoty koeficientu podľa tohto článku ods. 8 tejto Dohody a najvyššej prípustnej hodnoty koeficientu podľa prvej vety tohto ods. článku III tejto Dohody (Príklad: hodnota koeficientu určeného podľa vzorca z tohto článku ods. 8 tejto Dohody bude 1,13; najvyššia prípustná hodnota koeficientu je 1,06, t. j. 1,13 – 1,06 = 0,07 – Dodávateľ je oprávnený požiadať o uzatvorenie dodatku s navýšením jednotkových cien uvedených v Prílohe č. 2 tejto Dohody maximálne o 7%).
2. Zmluvné strany sa zároveň dohodli, že najnižšia prípustná hodnota koeficientu určeného podľa vzorca v tomto článku ods. 8 tejto Dohody je **0,94**. V prípade, ak bude hodnota uvedeného koeficientu nižšia ako najnižšia prípustná hodnota koeficientu, a ak v predchádzajúcom období bol uzatvorený dodatok o navýšení jednotkových cien, Objednávateľ má oprávnenie požiadať o uzatvorenie dodatku so znížením jednotkových cien uvedených v Prílohe č. 2 tejto Dohody. Zníženie jednotkových cien bude možné uplatniť v rozsahu rozdielu hodnoty koeficientu podľa tohto článku ods. 8 tejto Dohody a najnižšej prípustnej hodnoty koeficientu podľa prvej vety tohto ods. článku III tejto Dohody (Príklad: hodnota koeficientu určeného podľa vzorca z tohto článku ods. 8 tejto Dohody bude 0,90; najnižšia prípustná hodnota koeficientu je 0,94, t. j. 0,90 – 0,94 = -0,04 – Objednávateľ je oprávnený požiadať o uzatvorenie dodatku so znížením jednotkových cien uvedených v Prílohe č. 2 tejto Dohody maximálne o 4%). Zmluvné strany sa dohodli, že jednotkové ceny uvedené v Prílohe č. 2 tejto Dohody nie je možné znížiť pod ponukové ceny, ktoré boli Dodávateľom predložené vo verejnom obstarávaní.
3. K uzatvoreniu dodatku na základe koeficientu uvedeného v predchádzajúcich ods. tejto Dohody možno pristúpiť najviac raz ročne, najskôr po dvanástich (12) mesiacoch odo dňa nadobudnutia účinnosti tejto Dohody, resp. po dvanástich (12) mesiacoch odo dňa nadobudnutia účinnosti dodatku uzatvoreného podľa tejto Dohody.
4. Úprava ceny nemá spätnú účinnosť. Zmluvné strany sú oprávnené nové ceny uplatňovať až po účinnosti písomného dodatku, t. j. budú sa aplikovať na predmet Dohody, ktorý Dodávateľ v rámci plnenia predmetu Dohody uskutočňuje po účinnosti takéhoto písomného dodatku, na základe objednávky zadanej až po účinnosti takéhoto písomného dodatku.
5. Ak sa počas plnenia predmetu dohody vyskytnú položky jednotkových cien súvisiace s plnením predmetu Dohody, ktoré nie sú uvedené v Prílohe č. 2, avšak sú potrebné pre zabezpečenie plnenia predmetu Dohody, budú stanovené v zmysle aktuálne platného cenníka CENEKON postupom uvedeným v odseku 14 tohto článku tejto Dohody.
6. Zmluvné strany sa dohodli na nasledovnom postupe pri oceňovaní tých položiek, ktoré nie sú súčasťou Prílohy č. 2 - Ponuka v zákazke a rozpočet :
7. ak vznikne v priebehu doby trvania tejto Dohody Objednávateľovi odôvodnená potreba zabezpečiť stavebné práce alebo služby, ktoré nie sú uvedené v Prílohe č. 1 a v Prílohe č. 2 tejto Dohody avšak takýto výkon je potrebný pre zabezpečenie plnenia predmetu Dohody, Objednávateľ písomne požiada Dodávateľa o ocenenie týchto stavebných prác alebo služieb; písomná požiadavka bude obsahovať najmä súpis a špecifikáciu stavebných prác a služieb, požadovanú lehotu dodania, vyjadrenú požadovaným dátumom dodania, spôsob a adresu doručenia návrhu jednotkových cien za takéto stavebné práce alebo služby,
8. Dodávateľ predloží v lehote určenej Objednávateľom v požiadavke podľa predchádzajúceho písm. a) tohto odseku tejto Dohody návrh jednotkových cien za stavebné práce alebo služby uvedené v požiadavke podľa predchádzajúceho písmena a) tohto odseku tejto Dohody, pričom jednotková cena za tieto jednotlivé stavebné práce alebo služby nesmie presiahnuť jednotkovú cenu za takéto stavebné práce alebo služby uvedené cenníku CENEKON, pričom v prípade položiek v CENEKON-e neuvedených cena bude určená dohodou Zmluvných strán na základe overenia aktuálnych primeraných cien za príslušnú položku Objednávateľom a to ako priemer minimálne troch cenových ponúk ponúkaných oprávnenými hospodárskymi subjektmi na vecne, miestne a časovo relevantnom trhu (ďalej len ako „**trh**“ v príslušnom gramatickom tvare),
9. Zmluvné strany sa dohodli, že ak Dodávateľ predloží podľa písm. b) tohto odseku tejto Dohody jednotkovú cenu za stavebné práce alebo služby uvedené v  písm. a) tohto ods. tejto Dohody vyššiu ako je jednotková cena za takéto stavebné práce alebo služby, uvedená v cenníku CENEKON, platí jednotková cena za takéto stavebné práce alebo služby uvedená v cenníku CENEKON, resp. ak Objednávateľ predloží cenu za stavebné práce alebo služby vyššiu ako je priemerná cena na trhu zistená Objednávateľom, platí priemerná jednotková cena za stavebné práce alebo služby zistená Objednávateľom na základe objektívnych informácií získaných z trhu. Dodávateľ je oprávnený poskytnúť zľavu z cien uvedených v cenníku CENEKON alebo priemernej ceny na trhu zistenej Objednávateľom za takéto stavebné práce alebo služby.

## **Článok IV**

# Platobné podmienky a fakturácia

1. Objednávateľ bude cenu za konkrétnu časť predmetu Dohody plnenú Dodávateľom podľa objednávky uhrádzať bezhotovostnou platbou na základe faktúry vystavenej Dodávateľom. Faktúra bude vystavená najneskôr do pätnástich (15) dní odo dňa podpísania Súpisu skutočne vykonaného predmetu Dohody podpísaného zodpovednými zástupcami oboch Zmluvných strán a podpísania Protokolu podľa čl. VI tejto Dohody, podľa toho, ktorá skutočnosť nastane neskôr.
2. Splatnosť každej faktúry je:
3. **30** kalendárnych dní odo dňa jej doručenia Objednávateľovi s výnimkou uvedenou v podbode ii) tohto bodu Dohody,
4. **60** kalendárnych dní od dňa jej doručenia Objednávateľovi v prípade, ak je predmet Dohody čo i len čiastočne financovaný z externých zdrojov financovania, t.j. z peňažných prostriedkov hradených z fondov EÚ, alebo iných ako vlastných (rozpočtových) zdrojov Objednávateľa. Poskytovateľ berie na vedomie a uznáva, že doba splatnosti v dĺžke 60 dní podľa tohto podbodu ii) je odôvodnená povahou záväzku, kedy platby za vykonané práce a služby sú čerpané z externých finančných prostriedkov, u ktorých existuje zvýšená miera požiadavky na preverenie správnosti a oprávnenosti ich vynaloženia, s čím je spojený dlhší a zložitejší administratívny proces ich schvaľovania a zároveň pred úhradou je nutné overiť, že všetky vyúčtované práce a služby boli vykonané riadne a kvalitne a v rozsahu zodpovedajúcom tejto Dohode (vrátane projektovej dokumentácie) a príslušnej faktúre.
5. Zmluvné strany sa dohodli na elektronickej fakturácií. Objednávateľ súhlasí, aby Dodávateľ v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov účtoval odmenu resp. iný nárok podľa tejto Dohody elektronickou faktúrou a Dodávateľ je povinný vystavovať a zasielať Objednávateľovi výlučne elektronickú faktúru na zaplatenie odmeny alebo iných nárokov podľa tejto Dohody, ak sa Zmluvné strany nedohodnú inak. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že Dodávateľ nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry Dodávateľ nebude zasielať Objednávateľovi v papierovej podobe ani prílohy, ktoré sú súčasťou elektronickej faktúry. Dodávateľ môže doručovať Objednávateľovi elektronickú faktúru formou elektronickej pošty, a to na určenú e-mailovú adresu: efaktura@bratislava.sk, resp. inú e-mailovú adresu neskôr písomne oznámenú Dodávateľovi najmenej päť (5) pracovných dní pred účinnosťou tejto zmeny, ako dokument PDF (s príponou \*.pdf). Objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá Zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Objednávateľovi prostredníctvom elektronickej pošty na určenú e-mailovú adresu, pričom splatnosť elektronickej faktúry je tridsať (30) dní od jej doručenia.
6. Objednávateľ Súpis skutočne vykonaných častí predmetu Dohody odsúhlasí alebo k nemu uvedie svoje výhrady najneskoršie do piatich (5) pracovných dní od predloženia tohto Súpisu skutočne vykonaných častí predmetu Dohody. V prípade, ak Objednávateľ k Súpisu skutočne vykonaných častí predmetu Dohody predloženému Dodávateľom uvedie v lehote uvedenej v predchádzajúcej vete svoje výhrady a Dodávateľ predloží Objednávateľovi opravený Súpis skutočne vykonaných častí predmetu Dohody, Objednávateľ tento opravený Súpis skutočne vykonaných častí predmetu Dohody odsúhlasí alebo k nemu uvedie svoje výhrady najneskoršie do dvoch (2) pracovných dní od predloženia tohto opraveného Súpisu skutočne vykonaných častí predmetu Dohody. Súpis skutočne vykonaných častí predmetu Dohody podpisuje Objednávateľ a Dodávateľ.
7. Súpis skutočne vykonaných častí predmetu Dohody bude vyhotovený v súlade s Prílohou č. 1 a 2 tejto Dohody a bude obsahovať názvy stavebných prác a služieb, položiek, jednotkové ceny, množstvá, sumy zrealizovaných položiek.
8. V zmysle tejto Dohody sú platby Objednávateľa za čiastkové plnenia vykonávané na základe vystavenej faktúry tak, že Dodávateľ môže vystaviť faktúru až na základe Objednávateľom potvrdeného Súpisu skutočne vykonaných častí predmetu Dohody, ktoré bol predmetom príslušnej Objednávky a vo vzťahu ku ktorým bol oboma Zmluvnými stranami podpísaný Protokol v súlade s čl. VI tejto Dohody.
9. Dodávateľ je povinný svoje práce na predmete Dohody vyúčtovať Objednávateľovi overiteľným spôsobom. Vykonané stavebné práce a služby podľa článku III ods. 13 tejto Dohody budú fakturované až po ich predchádzajúcom vecnom, cenovom a termínovom odsúhlasení Zmluvnými stranami podľa tejto Dohody.
10. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: číslo Dohody a číslo objednávky, popis plnenia v zmysle predmetu Dohody, bankové spojenie v zmysle Dohody. Súčasťou faktúry bude:
11. písomná objednávka Objednávateľa podpísaná zodpovednými zástupcami oboch Zmluvných strán,
12. súpis objednávaných jednotlivých položiek predmetu Dohody potvrdený zodpovednými zástupcami oboch Zmluvných strán,
13. Súpis skutočne vykonaných častí predmetu Dohody s termínom ich splnenia podpísaný zodpovednými zástupcami oboch Zmluvných strán,
14. dodacie listy k fakturovaným položkám použitých tovarov alebo materiálov, ktoré zabezpečoval Dodávateľ,
15. Protokol o prevzatí častí predmetu Dohody podpísaný zodpovednými zástupcami oboch Zmluvných strán.
16. Zálohové platby a preddavky Objednávateľ neposkytuje. Dodávateľovi prislúcha úhrada len za skutočne vykonaný a riadne odovzdaný predmet Dohody podľa konkrétnej objednávky podľa tejto Dohody.
17. V prípade, že faktúra bude obsahovať nesprávne alebo neúplné údaje, zákonné a zmluvné náležitosti, vrátane príloh podľa ods. 6 tohto článku tejto Dohody, Objednávateľ je oprávnený ju vrátiť a Dodávateľ je povinný takúto faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová lehota splatnosti začne plynúť prevzatím nového, resp. upraveného daňového dokladu Objednávateľom.
18. Zmluvné strany sa dohodli, že Objednávateľ je oprávnený započítať si akúkoľvek svoju splatnú alebo nesplatnú pohľadávku, ktorú má voči Dodávateľovi. Zápočet pohľadávok môže Objednávateľ uplatniť aj pri úhrade faktúry Dodávateľa. O započítaní pohľadávky je Objednávateľ povinný písomne informovať Dodávateľa.
19. Zmluvné strany sa dohodli v rozsahu v akom to všeobecne záväzné právne predpisy pripúšťajú, že vylučujú právo Dodávateľa započítať akúkoľvek jeho pohľadávku voči Objednávateľovi oproti akejkoľvek pohľadávke Objednávateľa.
20. V prípade sankcií za porušenie povinností vyplývajúcich z jednotlivých ustanovení tejto Dohody budú tieto predmetom samostatnej penalizačnej faktúry.

# Článok V

# Objednávka

1. Predmet Dohody sa bude realizovať na základe zadania čiastkových zákaziek prostredníctvom čiastkových písomných objednávok vystavených v súlade s podmienkami uvedenými v tejto Dohode Objednávateľom, doručenými Dodávateľovi dohodnutým spôsobom. Objednávateľ, v súlade s § 83 ods. 4 ZVO, si vyhradzuje právo pred zadaním každej čiastkovej zákazky podľa tejto Dohody uskutočniť s Dodávateľom písomnú konzultáciu.
2. V objednávke určí Objednávateľ druh a rozsah predmetu Dohody, miesto a termín poskytnutia predmetu Dohody, resp. Lehotu plnenia. Objednávka bude potvrdená podpismi zodpovedných zástupcov zo strany Objednávateľa. Dodávateľ je povinný potvrdiť objednávku písomným podpisom do troch (3) dní od jej doručenia a zaslať scan podpísanej objednávky na emailovú adresu podľa článku VIII tejto Dohody do troch (3) dní od doručenia objednávky alebo ho doručiť osobne po telefonickej dohode so zodpovednou osobou Objednávateľa.
3. Zmluvné strany sa dohodli, že objednávka Objednávateľa musí obsahovať najmä, nie však výlučne:
4. identifikačné údaje Objednávateľa a Dodávateľa,
5. číslo objednávky a odkaz na Dohodu,
6. rozsah požadovaných prác na predmete Dohody (množstvo a druh),
7. miesto poskytnutia prác na predmete Dohody (lokalita),
8. termín poskytnutia prác na predmete Dohody,
9. dátum vyhotovenia a schválenia objednávky,
10. podpis zodpovedného zástupcu Objednávateľa.
11. Objednávku bude Objednávateľ doručovať poštou formou doporučenej zásielky na adresu, resp. sídlo Dodávateľa uvedené v záhlaví tejto Dohody a súčasne prostredníctvom emailu na adresu uvedenú v článku VIII tejto Dohody alebo osobne po telefonickom dohovore s Dodávateľom.
12. Dodávateľ sa zaväzuje dodržiavať Lehotu plnenia, rozsah a špecifikácie určené Objednávateľom touto Dohodou a objednávkou. V prípade nedodržania stanovených Lehôt plnenia, rozsahu alebo špecifikácií je Objednávateľ oprávnený uložiť Dodávateľovi zmluvnú pokutu podľa tejto Dohody a/alebo oprávnený odstúpiť od tejto Dohody podľa tejto Dohody
13. Objednávateľ si vyhradzuje právo upraviť a zmeniť rozsah objednaných prác a služieb na predmete Dohody podľa jeho potrieb, a to najmä v prípade vzniku mimoriadnej potreby (udalostí).
14. Dodávateľ sa zaväzuje v prípadoch mimoriadnej potreby nastúpiť na výkon predmetu Dohody najneskôr do dvanástich (12) hodín od doručenia mimoriadnej objednávky s vyzvaním na ich vykonanie, ktorá bude odoslaná Dodávateľovi e-mailom na adresu uvedenú  v článku VIII tejto Dohody a zároveň oznámená Dodávateľovi telefonicky. V takých prípadoch bude príslušná objednávka zaslaná poštou Dodávateľovi objednávateľom dodatočne, bez zbytočného odkladu.
15. Zmluvné strany sa dohodli, že prerušenie objednaného predmetu Dohody podľa tejto Dohody je možné iba na nevyhnutný čas z dôvodu nevhodných poveternostných podmienok. Nevhodné poveternostné podmienky musí preukázať Objednávateľovi Dodávateľ, a to záznamom o poveternostnej situácii, ktorý predloží najneskôr deň nasledujúci po dni opätovného začatia s vykonávaním objednaného predmetu Dohody.

# Článok VI

# Preberacie a odovzdávacie konanie

1. Zmluvné strany sa dohodli, že predmet Dohody sa považuje za vykonaný, ak je riadne a včas ukončený v celom rozsahu podľa tejto Dohody, požiadaviek Objednávateľa, čiastkovej objednávky, a to dňom jeho prevzatia Objednávateľom od Dodávateľa na základe Protokolu o odovzdaní a prevzatí predmet Dohody (ďalej len ako „**Protokol**“ v príslušnom gramatickom tvare). V Protokole bude Objednávateľom výslovne uvedené, že predmet Dohody je bez vád, tzn. kvalitatívne a kvantitatívne zodpovedá tejto Dohode a bude podpísaný zodpovednými zástupcami oboch Zmluvných strán.
2. Povinnosť Dodávateľa vykonať predmet Dohody sa považuje za splnenú podpísaním Protokolu Objednávateľom a Dodávateľom podľa predchádzajúceho ods. článku VI tejto Dohody, ktorému predchádza preberacie a odovzdávacie konanie. Počas preberacieho a odovzdávacieho konania je Objednávateľ oprávnený skontrolovať splnenie povinnosti Dodávateľa podľa objednávky a podmienok tejto Dohody. O pripravenosti predmetu Dohody na preberacie a odovzdávacie konanie je Dodávateľ povinný informovať Objednávateľa bezodkladne po vykonaní predmetu Dohody. Termín preberacieho a odovzdávacieho konania je predmetom dohody Zmluvných strán.
3. V prípade, ak si Dodávateľ nesplnil svoje povinnosti podľa tejto Dohody, objednávky, pokynov Objednávateľa, je Objednávateľ oprávnený prevzatie predmetu Dohody odmietnuť s výhradami. Vady predmetu Dohody zistené počas preberacieho a odovzdávacieho konania je Dodávateľ povinný odstrániť na svoje náklady a to tak, aby k odovzdaniu predmetu Dohody mohlo dôjsť v Lehote plnenia, inak sa Dodávateľ dostane do omeškania.
4. V prípade, ak si Dodávateľ splnil svoje povinnosti podľa tejto Dohody a objednávky, je Objednávateľ povinný predmet Dohody prevziať a podpísať Protokol.

# Článok VII

# Práva a povinnosti Zmluvných strán

1. Zmluvné strany sú povinné postupovať pri plnení si svojich povinností vyplývajúcich z tejto Dohody tak, aby bol naplnený predmet Dohody podľa článku I tejto Dohody.
2. S výnimkou práv a povinností vyplývajúcich z ostatných ustanovení tejto Dohody Dodávateľ:
3. je povinný pri plnení tejto Dohody postupovať s odbornou starostlivosťou a zaväzuje sa poskytnúť Objednávateľovi jednotlivé plnenia predmetu Dohody riadne a včas v súlade s podmienkami dohodnutými v tejto Dohode, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov a v súlade s pokynmi Objednávateľa, pokiaľ budú vydané, v súlade Technickými listami mesta Bratislava (zverejnené na: <https://bratislava.sk/doprava-a-mapy/sprava-a-udrzba-komunikacii/manual-asfaltovania>) a príslušnými princípmi a štandardmi Metropolitného inštitútu Bratislava (zverejnené na: <https://mib.sk/manual-verejnych-priestorov/principy-a-standardy/>), v súlade všeobecne záväznými právnymi predpismi a normami platnými a účinnými v Slovenskej republike. Dodávateľ sa zaväzuje odovzdať predmet Dohody v zodpovedajúcej kvalite a prevedení v súlade s všeobecne záväznými právnymi predpismi a technickými normami platnými a účinnými v Slovenskej republike a požiadavkami Objednávateľa.
4. vyhlasuje, že sa v plnom rozsahu oboznámil s charakterom a rozsahom predmetu Dohody v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie predmetu Dohody.
5. vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Dohodu a splnil svoje záväzky z nej vyplývajúce. Počas celého trvania Dohody je Dodávateľ povinný disponovať všetkými potrebnými oprávneniami a kľúčovými pracovníkmi (Príloha č. 5) minimálne v rozsahu deklarovanom v procese verejného obstarávania a v rozsahu vyžadovanom právnymi predpismi. Nesplnenie tohto záväzku je dôvodom na okamžité odstúpenie od tejto Dohody zo strany Objednávateľa. Stratu potrebných oprávnení je Dodávateľ povinný do troch (3) dní písomne oznámiť Objednávateľovi.
6. sa zväzuje plniť predmet Dohody kvalifikovanými osobami a je zodpovedný za to, že práceneschopnosť, dovolenky a iné absencie jeho personálu neovplyvnia plnenie predmetu Dohody a nebudú sa považovať za vyššiu moc (vis maior).
7. sa zaväzuje oznámiť bez zbytočného odkladu Objednávateľovi prípadné omeškanie s  plnením predmetu Dohody.
8. je povinný pred plnením tejto Dohody, resp. najneskôr pri podpise tejto Dohody preukázať osvedčenie o živnostenskom oprávnení „Podnikanie v oblasti nakladania s iným ako nebezpečným odpadom“. Osvedčenie o živnostenskom oprávnení vydané na základe § 66b ods. 1 a podľa § 47 ods. 1 v spojení s § 47 ods. 4 v súlade s § 10 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Dodávateľ je tiež povinný v prípade žiadosti Objednávateľa predmetné osvedčenie o živnostenskom oprávnení predložiť kedykoľvek počas trvania zmluvného vzťahu, najneskôr však do piatich (5) pracovných dní odo dňa žiadosti Objednávateľa.
9. je povinný pred plnením tejto Dohody, resp. najneskôr pri podpise tejto Dohody preukázať potvrdenie o registrácií podľa § 5 ods.1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a § 108 ods.1 písm. c) zákona č. 79/2015 Z. z. o odpadoch a o zmene a doplnení niektorých zákonov (ďalej aj ako „**zákon o odpadoch**“ v príslušnom gramatickom tvare). Dodávateľ je tiež povinný v prípade žiadosti Objednávateľa predmetné potvrdenie o registrácií predložiť kedykoľvek počas trvania zmluvného vzťahu, najneskôr však do piatich (5) pracovných dní odo dňa žiadosti Objednávateľa.
10. zaväzuje zabezpečiť likvidáciu odpadu vzniknutého pri realizácii predmetu Dohody v súlade so zákonom o odpadoch a v súlade s programom odpadového hospodárstva, ktorý je zaužívaný u Objednávateľa Všeobecným záväzným nariadením hlavného mesta Slovenskej republiky Bratislavy č. 18/2023 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy a tiež v súlade s ostatnou platnou a účinnou legislatívou vzťahujúcou sa na nakladanie s odpadom. Dodávateľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na to určenom, zneškodniť alebo zhodnotiť odpad inak ako v súlade s platnou legislatívou (najmä zákonom o odpadoch). Dodávateľ ako držiteľ odpadu je povinný odovzdať odpady len osobe oprávnenej nakladať s odpadmi podľa zákona o odpadoch, ak nezabezpečuje ich zhodnotenie alebo zneškodnenie sám a dodržiavať ustanovenia zákona o odpadoch. Objednávateľ je oprávnený kedykoľvek v priebehu plnenia predmetu Dohody vyžadovať, aby mu Dodávateľ predložil doklad o spôsobe nakladania s odpadmi. Dodávateľ je povinný na požiadanie Objednávateľa predložiť príslušné doklady a dokumentáciu preukazujúce spôsob nakladania s odpadmi a splnenie povinností vyplývajúcich zo zákona o odpadoch najneskôr do desiatich (10) dní odo dňa žiadosti o predloženie príslušných dokladov.
11. je povinný pred plnením tejto Dohody, resp. najneskôr pri podpise tejto Dohody preukázať osvedčenie o živnostenskom oprávnení „Čistiace a upratovacie služby, alebo čistiace práce na inžinierskych objektoch, alebo čistenie a zimná údržba komunikácií (dostačujúci ekvivalent)“. Osvedčenie o živnostenskom oprávnení vydané na základe § 66b ods. 1 a podľa § 47 ods. 1 v spojení s § 47 ods. 4 v súlade s § 10 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Dodávateľ je tiež povinný v prípade žiadosti Objednávateľa predmetné osvedčenie o živnostenskom oprávnení predložiť kedykoľvek počas trvania zmluvného vzťahu, najneskôr však do piatich (5) pracovných dní odo dňa žiadosti Objednávateľa.
12. je povinný najneskôr tri (3) mesiace po nadobudnutí účinnosti tejto Dohody preukázať vlastníctvo alebo prenájom prevádzkového areálu v mieste plnenia predmetu Dohody t.j. v katastrálnom území Hlavného mesta SR Bratislavy. Prevádzkový areál musí spĺňať všetky aplikovateľné právne predpisy a technické normy súvisiace so zabezpečením predmetu Dohody. Prevádzkový areál musí svojou veľkosťou a vybavením zodpovedať rozsahu poskytovaných stavebných prác a služieb celého predmetu Dohody vyplývajúceho z opisu predmetu zákazky (Príloha č. 1 tejto Dohody) a to najmä skladové priestory na uskladnenie strojov, zázemie pre personálne zabezpečenie predmetu Dohody, parkovacie státie a garáže pre strojovo-materiálne zabezpečenie predmetu Dohody. Uchádzač na preukázanie uvedeného predloží list vlastníctva alebo nájomnú zmluvu na prenájom prevádzkového areálu. V prípade nájomnej zmluvy predloží uchádzač v prílohe zmluvy list vlastníctva. Dodávateľ je zároveň povinný umožniť a strpieť kontrolu prevádzkového areálu Objednávateľom poverenými osobami.
13. je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Dodávateľ môže túto nevhodnosť zistiť pri vynaložení odbornej starostlivosti. Ak si Dodávateľ splní povinnosť podľa predchádzajúcej vety a Objednávateľ napriek upozorneniu na splnení pokynov písomne trval, Dodávateľ nezodpovedá za nesplnenie predmetu Dohody alebo vadné plnenie spôsobené nesprávnymi a nevhodnými pokynmi podľa článku X tejto Dohody. Objednávateľ je povinný písomne potvrdiť, že na týchto pokynoch trvá. Ak si Dodávateľ nesplnil povinnosť prvej vety tohto článku ods. 2 písm. k) tejto Dohody, zodpovedá za vady spôsobené plnením nevhodných pokynov daných mu Objednávateľom podľa článku X tejto Dohody.
14. zodpovedá za ochranu a bezpečnosť zdravia svojich pracovníkov pri plneniach podľa tejto Dohody, ako aj ostatných fyzických osôb oprávnene sa zdržujúcich na pracovisku v zmysle platných právnych predpisov. Dodávateľ sa zaväzuje pri svojej činnosti podľa tejto Dohody dodržiavať v plnom rozsahu ustanovenia platných právnych predpisov týkajúce sa bezpečnosti a ochrany zdravia pri práci, ochrany životného prostredia a všeobecne záväzné protipožiarne predpisy.
15. zabezpečí pre svojich zamestnancov jednotné oblečenie s označením firmy umiestneným na viditeľnom mieste pracovného oblečenia ako aj osobné ochranné pomôcky, potrebné na riadny výkon predmetu Dohody.
16. je tiež povinný pre Objednávateľa zabezpečiť na vlastné náklady fotografickú dokumentáciu plnenia predmetu Dohody podľa pokynu Objednávateľa. Fotografickú dokumentáciu bude zasielať na emailovú adresu uvedenú v článku VIII tejto Dohody, pokiaľ sa Zmluvné strany písomne nedohodnú na inom spôsobe odovzdania fotografickej dokumentácie.
17. sa zaväzuje, že predmet Dohody bude realizovať podľa možností za prevádzky na pozemných komunikáciách, a že počas vykonávania predmetu Dohody umožní vozidlám a chodcom bezpečný pohyb a prístup do priľahlých lokalít, a zabezpečí prejazd pre pohotovostné vozidlá.
18. sa zaväzuje, v prípade potreby, a ak je to možné bez projektu organizácie dopravy, dopravne zabezpečiť krátkodobý výkon prác dopravným značením podľa aktuálnych technických podmienok Ministerstva dopravy a výstavby Slovenskej republiky a  všeobecne záväzných predpisov, podľa potreby prenosným dopravným značením, alebo svetelnou dopravnou šípkou. Dodávateľ je povinný upozorniť vopred Objednávateľa na prípadnú komplikovanú dopravnú situáciu, spôsobenú výkonom objednaných prác, prípadne výkon prác na rýchlostných komunikáciách, napájačoch a zjazdoch z diaľničnej siete a požiadať ho o zabezpečenie vypracovania projektu organizácie dopravy a osadenie dočasného dopravného značenia.
19. sa zaväzuje, že počas vykonávania predmetu Dohody zabezpečí najmä bezpečnosť všetkých účastníkov cestnej premávky na pozemných komunikáciách, a zabezpečí všetky ďalšie činnosti, ktoré súvisia s vykonávaním predmetu Dohody najmä spätnú úpravu všetkých dotknutých plôch.
20. je povinný udržiavať počas vykonávania predmetu Dohody poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní predmetu Dohody na vlastné náklady v zmysle platných právnych predpisov, zaistenie ochrany životného prostredia a bezpečnosti práce. Pokiaľ tak neurobí ani v dodatočnej lehote určenej zástupcom Objednávateľa, vykoná ich Objednávateľ na náklady Dodávateľa, ktoré je následne Dodávateľ povinný uhradiť Objednávateľovi na základe faktúry. Dodávateľ zodpovedá za čistotu ciest, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí Dodávateľ Objednávateľovi a uspokojí aj nároky tretích osôb.
21. je povinný počas celého trvania tejto Dohody zabezpečiť, že bude zapísaný v Registri partnerov verejného sektora, ak mu takáto povinnosť vzniká v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „**RPVS**“). Výmaz z Registra partnerov verejného sektora je Dodávateľ povinný do troch (3) pracovných dní písomne oznámiť Objednávateľovi. Uvedené platí aj pre všetkých subdodávateľov Dodávateľ. Za dodržiavanie tohto písm. článku VII ods. 2 Dohody subdodávateľmi zodpovedá v plnom rozsahu Dodávateľ;
22. je povinný zabezpečiť všetky mechanizmy, zariadenia a iný materiál potrebný na plnenie povinností Dodávateľa podľa tejto Dohody na vlastné náklady a zodpovednosť. Súčasne sa zaväzuje používať iba výrobky, ktoré sú bezchybné a vylučujú poškodenie majetku vo vlastníctve a/alebo v správe Objednávateľa a/alebo tretích osôb.
23. sa zaväzuje, že predmet Dohody bude vykonávať požadovaným strojovým a technickým vybavením v súlade s Prílohou č. 1 ako aj strojovým a technickým vybavením, ktorým Dodávateľ preukázal technickú a odbornú spôsobilosť a to najneskôr pri podpise tejto Dohody (Príloha č. 4 tejto Dohody). Za týmto účelom je Dodávateľ povinný umožniť Objednávateľovi vykonať obhliadku strojového a technického vybavenia kedykoľvek počas trvania zmluvného vzťahu.
24. je povinný umožniť a strpieť prítomnosť Objednávateľa a Objednávateľom poverených osôb pri kontrole plnenia predmetu Dohody.
25. má právo na úhradu ceny za predmet Dohody alebo jeho časti podľa tejto Dohody.
26. je povinný pri plnení povinnosti podľa tejto Dohody postupovať spôsobom, ktorý nepoškodzuje práva tretích strán.

3. S výnimkou práv a povinností vyplývajúcich z ostatných ustanovení tejto Dohody Objednávateľ:

a) sa zaväzuje poskytnúť Dodávateľovi všetku súčinnosť objektívne nevyhnutú na plnenie predmetu Dohody; ide najmä, nie však výlučne, o poskytnutie potrebných konzultácií a ďalších materiálov (podkladov), ktoré má Objednávateľ k dispozícii, a ktoré sú nevyhnutné na plnenie predmetu Dohody.

b) je oprávnený vykonávať priebežnú a následnú kontrolu plnenia predmetu Dohody, o čom bude vyhotovený písomný záznam. V prípade, ak Objednávateľ zistí, že Dodávateľ plní predmet Dohody v rozpore so svojimi povinnosťami, je Objednávateľ oprávnený požadovať, aby Dodávateľ plnil predmet Dohody riadnym spôsobom a to v dodatočnej primeranej lehote, ktorú mu na to Objednávateľ poskytol. V prípade, ak pri kontrole budú zistené vady plnenia predmetu Dohody, Objednávateľ má právo požadovať od Dodávateľa odstránenie vád a plnenie predmetu Dohody dohodnutým riadnym spôsobom v primeranej lehote, najneskôr do troch (3) dní od zistenia vady. Výzva na odstránenie zistených vád musí byť doložená písomným záznamom, v ktorom budú vyšpecifikované zistené nedostatky, resp. vady. Za objektívne kritérium považujú Zmluvné strany právne normy a technické normy platné a účinné v Slovenskej republike. V prípade, že Dodávateľ nezačne plniť riadnym spôsobom a neodstráni zistené vady v lehote uvedenej v tomto článku ods. 3 písm. b) tejto Dohody, je Objednávateľ oprávnený uplatňovať si zmluvnú pokutu podľa tejto Dohody a/alebo odstúpiť od tejto Dohody. Tým nie je dotknuté právo na náhradu škody podľa § 373 a nasl. OBZ.

c) sa zaväzuje určiť osoby, s ktorými bude Dodávateľ komunikovať a spolupracovať, a ktoré budú za Objednávateľa zodpovedné za plnenie povinností vyplývajúcich z tejto Dohody,

d) sa zaväzuje riadne a včas predmet Dohody skontrolovať, prevziať a zaplatiť Dodávateľovi dohodnutú cenu.

4. Porušenie povinností uvedených v tomto článku v ods. 2 písm. c), f), g), h), i) j), l), p) až s) tejto Dohody sa považuje za podstatné porušenie tejto Dohody a v prípade ich porušenia je Objednávateľ oprávnený odstúpiť od tejto Dohody.

1. Dodávateľ berie na vedomie, že výdavky podľa tejto Dohody môžu byť financované/spolufinancované Objednávateľom z prostriedkov, ktoré Objednávateľovi na tento účel poskytne Európska únia (napr. z fondov Európskej únie) prípadne z iných európskych a/alebo externých finančných zdrojov. Dodávateľ zároveň berie na vedomie a rešpektuje, že zákazka financovaná/ spolufinancovaná z fondov Európskej únie a iných externých zdrojov, môže byť predmetom administratívnej finančnej kontroly procesu verejného obstarávania zo strany príslušného Riadiaceho orgánu (ďalej len „**Riadiaci orgán**“ v príslušnom gramatickom tvare) a/alebo Sprostredkovateľského orgánu (ďalej len „**Sprostredkovateľský orgán**“ v príslušnom gramatickom tvare) pod Riadiacim orgánom. O schválení zákazky bude Objednávateľ Dodávateľa informovať.
2. Dodávateľ je povinný strpieť výkon kontroly/ kontroly na mieste/ auditu súvisiaceho s plnením predmetu tejto Dohody kedykoľvek počas platnosti a účinnosti akejkoľvek zmluvy o poskytnutí nenávratného finančného prostriedku, na základe ktorej Objednávateľ financoval/spolufinancoval predmet tejto Dohody a prípadne aj po skončení jej účinnosti, ak to bude nevyhnutné, a to na túto činnosť oprávnenými osobami (napr. poskytovateľ nenávratného finančného prostriedku, Útvar následnej finančnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými platnými právnymi predpismi SR a/alebo EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť.
3. Zmluvné strany berú týmto na vedomie a výslovne súhlasia, že všetka dokumentácia vytvorená pri vykonávaní alebo v súvislosti s vykonávaním predmetu tejto Dohody a/alebo súvisiaca s touto Dohodou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov Dodávateľa.
4. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie tejto Dohody.

# Článok VIII

# Kontaktné údaje

1. Každú zmenu zodpovedných (kontaktných) osôb sa Zmluvné strany zaväzujú oznámiť druhej Zmluvnej strane bez zbytočného odkladu, najneskôr však do 2 (dvoch) pracovných dní od takejto zmeny.
2. Zmluvné strany sa dohodli, že:
3. kontaktnou osobou za Objednávateľa je: Mgr. Valér Jurčák, [valer.jurcak@bratislava.sk](mailto:valer.jurcak@bratislava.sk), Michaela Čibová, michaela.cibova@bratislava.sk.
4. kontaktnou osobou za Dodávateľa je meno, email.
5. Za Objednávateľa sú oprávnení dávať pokyny Dodávateľovi poverení zodpovední zamestnanci Objednávateľa. Pokyny Objednávateľa prostredníctvom ním poverených zamestnancov sú pre Dodávateľa záväzné.
6. **Článok IX**
7. **Ostatné ustanovenia**
8. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“ v príslušnom gramatickom tvare), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**Zákon o nelegálnej práci**“ v príslušnom gramatickom tvare). Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
9. Dodávateľ sa zaväzuje, že v prípade, ak Objednávateľovi bude zo strany kontrolného orgánu uložená pokuta podľa § 7b ods. 7 až 10 Zákona o nelegálnej práci za porušenie povinnosti podľa § 7b ods. 5 Zákona o nelegálnej práci v súvislosti s uzatvorením a plnením tejto Dohody s Dodávateľom a/alebo porušením zmluvnej povinnosti podľa ods. 1 tohto článku tejto Dohody, uhradí Objednávateľovi sumu rovnajúcu sa výške pokuty právoplatne uloženej Objednávateľovi zo strany kontrolného orgánu podľa § 7b ods. 7 až 10 Zákona o nelegálnej práci za porušenie § 7b ods. 5 Zákona o nelegálnej práci. Dodávateľ sa zaväzuje sumu podľa predchádzajúcej vety uhradiť Objednávateľovi bezodkladne po doručení výzvy Objednávateľa Dodávateľovi spolu s právoplatným rozhodnutím kontrolného orgánu o uložení pokuty. Riadnym splnením povinnosti Dodávateľa podľa tohto bodu nie je dotknutý nárok Objednávateľa na náhradu škody voči Dodávateľovi.
10. V prípade, ak má byť podľa platných právnych predpisov najmä podľa zákona o RPVS Dodávateľ a/alebo akýkoľvek z jeho subdodávateľov podľa tejto Dohody partnerom verejného sektora, Dodávateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Dohody zapísaní v registri partnerov verejného sektora. Za dodržiavanie tohto ods. tejto Dohody subdodávateľmi zodpovedá v plnom rozsahu Dodávateľ. Porušenie povinnosti Dodávateľa podľa tohto ods. tejto Dohody sa považuje za podstatné porušenie tejto Dohody. V prípade porušenia povinností podľa tohto ods. tejto Dohody zo strany Dodávateľa a/alebo akéhokoľvek jeho subdodávateľa má Objednávateľ právo od tejto Dohody odstúpiť.
11. Objednávateľ má tiež právo odstúpiť od tejto Dohody uzatvorenej s Dodávateľom, ak tento je partnerom verejného sektora, a ak počas trvania Dohody nastanú nasledovné skutočnosti:

a) nadobudne právoplatnosť rozhodnutie o výmaze Dodávateľa ako partnera verejného sektora z registra podľa § 12 zákona o RPVS;

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS;

c) dôjde k výmazu Dodávateľa ako partnera verejného sektora na návrh oprávnenej osoby;

d) je Dodávateľ ako partner verejného sektora viac ako tridsiatich (30) dní v omeškaní so splnením povinnosti podľa § 10 ods. 2 tretej vety zákona o RPVS.

1. Dodávateľ je kedykoľvek na žiadosť Objednávateľa povinný do troch (3) pracovných dní predložiť všetky zmluvy so subdodávateľmi Dodávateľa, a to v každom okamihu realizácie predmetu plnenia tejto Dohody.
2. Objednávateľ má právo prestať plniť svoje zmluvné povinnosti podľa tejto Dohody bez toho, aby sa dostal do omeškania, ak počas trvania tejto Dohody nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. Dodávateľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.
6. Dodávateľ nie je oprávnený bez predchádzajúceho písomného súhlasu Objednávateľa postúpiť tretej osobe akúkoľvek pohľadávku, ktorá mu voči Objednávateľovi vznikla alebo vznikne na základe tejto Dohody, alebo na základe ustanovení zákona upravujúcich práva a povinnosti Zmluvných strán súvisiacich s vykonávaním predmetu Dohody podľa tejto Dohody.
7. Zmluvné strany sa dohodli, že v prípade, ak bude Dodávateľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „**zákon o DPH**“ v príslušnom gramatickom tvare)) vedenom Finančným riaditeľstvom Slovenskej republiky, je Objednávateľ oprávnený v deň zverejnenia dodávateľa v takomto zozname zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude Dodávateľovi uvoľnená najneskôr deň nasledujúci po dni (i) predloženia originálu písomného potvrdenia príslušného daňového úradu, že Dodávateľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a (ii) preukázania skutočnosti, že Dodávateľ nie je uvedený v zozname platiteľov dane z pridanej hodnoty, u ktorých nastali dôvody na zrušenie v zmysle § 81 odseku 3, písm. b) zákona o DPH.
8. Zmluvné strany výslovne potvrdzujú, že Dodávateľ pri plnení tejto Dohody neprichádza do kontaktu so žiadnymi osobnými údajmi osôb v postavení dotknutých osôb v zmysle Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**Nariadenie GDPR**“ v príslušnom gramatickom tvare) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**Zákon o ochrane osobných údajov**“ v príslušnom gramatickom tvare), a teda osobné údaje žiadnym spôsobom a v žiadnom rozsahu nespracúva.
9. Pre vylúčenie pochybností platí, že Dodávateľ nemá postavenie sprostredkovateľa ani spoločného prevádzkovateľa osobných údajov v zmysle Nariadenia GDPR a Zákona o ochrane osobných údajov.
10. V prípade, ak Dodávateľ v rozpore s vyhlásením v ods. 1. tohto článku príde pri plnení tejto Dohody do kontaktu s osobnými údajmi, ktoré spracúva Objednávateľ, Dodávateľ tieto osobné údaje nesmie v žiadnej forme spracúvať najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby. Dodávateľ je povinný Objednávateľa o tejto skutočnosti bezodkladne písomne informovať a špecifikovať rozsah, kategórie, typy osobných údajov, s ktorými prišiel do kontaktu, ako i identifikovať zdroj, z ktorého predmetné osobné údaje získal alebo na základe ktorého sa s nimi oboznámil. V prípade, ak Dodávateľ osobné údaje získal na akomkoľvek fyzickom alebo elektronickom či dátovom nosiči, je povinný každý takýto nosič informácii bezodkladne vrátiť Objednávateľovi. Dodávateľ je povinný všetky osobné údaje v inej forme, ktoré takto získal okamžite zlikvidovať.
11. Zmluvné strany sa dohodli, že ak počas trvania ich spolupráce na základe tejto Dohody dôjde k zisteniu, že na výkon činnosti Dodávateľa v jej zmysle je potrebné, aby zo strany Dodávateľa dochádzalo k spracúvaniu osobných údajov dotknutých osôb, Zmluvné strany pristúpia k uzatvoreniu príslušnej osobitnej zmluvy zohľadňujúcej konkrétne postavenie Dodávateľa, a to ešte pred začatím spracúvania osobných údajov Dodávateľom.

## **Článok X**

# Zodpovednosť za vady

1. Dodávateľ zodpovedá za vady, ktoré má predmet Dohody v čase jeho odovzdania Objednávateľovi, za vady, ktoré vznikli počas záručnej doby, za vady vzniknuté aj po tomto čase, ak boli spôsobené porušením jeho povinností. Dodávateľ zodpovedá počas záručnej doby aj za vady na predmete Dohody v rozsahu záruky.
2. Dodávateľ poskytuje na vykonaný predmet Dohody záruku. Dodávateľ zodpovedá za to, že zhotovený predmet Dohody bude mať počas celej záručnej doby vlastnosti dohodnuté touto Dohodou a bude vyhovovať požiadavkám všeobecne záväzných platných technických noriem a všeobecne záväzných právnych predpisov, a nemá vady, ktoré by znižovali jeho hodnotu a bude spôsobilý na účel, na ktorý je určený.
3. Záručná doba začína plynúť odo dňa protokolárneho prevzatia predmetu Dohody Objednávateľom. Záručná doba je v dĺžke trvania dva (2) roky odo dňa úspešného protokolárneho prevzatia predmetu Dohody na novobudované časti inžinierskych objektov a šesť (6) mesiacov odo dňa úspešného protokolárneho prevzatia predmetu Dohody na opravy jestvujúcich konštrukcií. Záručná doba sa predlžuje o dobu, v ktorej Objednávateľ nemohol pre vady, za ktoré zodpovedá Dodávateľ, riadne užívať pozemné komunikácie alebo objekty (podľa Prílohy č. 3) na ktorých boli práce a služby vykonávané. Dodávateľ zodpovedá Objednávateľovi za to, že predmet Dohody si počas dojednanej záručnej doby zachová obvyklé vlastnosti a bude spôsobilý na použitie na obvyklé účely. Záruka sa vzťahuje na akúkoľvek vadu v spracovaní alebo v materiáli alebo v realizácii alebo na nesúlad s podrobnou špecifikáciou predmetu Dohody uvedenou v Prílohe č. 1 tejto Dohody. Náklady na odstránenie vád v záručnej dobe a nebezpečenstvo za predmet Dohody znáša počas odstraňovania vád v záručnej dobe Dodávateľ.
4. Objednávateľ má právo odmietnuť prevziať predmet Dohody podľa tejto Dohody alebo jeho časť, a to až do času odstránenia vád Dodávateľom. Pre prípad vady predmetu Dohody, resp. jeho časti, sa Zmluvné strany dohodli, že Objednávateľ má právo požadovať odstránenie vady, ktorú Dodávateľ vykoná bezodplatne.
5. Zmluvné strany si budú oznamovať vady písomne. Pre účely tejto Dohody je písomná forma reklamácie dodržaná aj pri doručovaní e-mailom na e-mailové adresy kontaktných osôb podľa článku VIII tejto Dohody. Objednávateľ je povinný vady po ich zistení bez zbytočného odkladu písomne, elektronicky alebo telefonicky (následne potvrdiť písomne) reklamovať, pričom v reklamácii uvedie o akú vadu sa jedná. K reklamácií musí byť doložený písomný záznam, v ktorom budú vyšpecifikované zistené vady a špecifikovaná lehota na odstránenie zistených vád. V prípade, ak nie je určený parameter plnenia tejto Dohody výslovne predpísaný touto Dohodou za objektívne kritérium vo vzťahu k zisteným vadám považujú Zmluvné strany právne normy a technické normy platné a účinné v Slovenskej republike.
6. Dodávateľ sa zaväzuje začať s odstraňovaním prípadných vád predmetu Dohody bez zbytočného odkladu po doručení oznámenia vady Objednávateľom, pri vadách ohrozujúcich prevádzku pozemnej komunikácie alebo užívania objektov (podľa Prílohy č. 3) alebo vyvolávajúcich nebezpečenstvo vzniku bezprostrednej škody do dvadsaťštyri (24) hodín od doručenia oznámenia vady Objednávateľom. Dodávateľ sa zaväzuje odstrániť vadu v čo najkratšom technicky možnom čase, vždy však najneskôr do troch (3) dní od doručenia oznámenia vady Objednávateľom pokiaľ sa nedohodol s povereným zástupcom Objednávateľa inak. Pri vadách predmetu Dohody uvedených v Protokole sa za doručenie oznámenia vady Dodávateľovi považuje podpísanie tohto protokolu oboma Zmluvnými stranami.
7. Ak Dodávateľ vadu včas neodstráni, je Objednávateľ oprávnený žiadať dodanie náhradného predmetu Dohody, alebo je oprávnený zabezpečiť odstránenie vady na náklady Dodávateľa treťou osobou, prípadne sám túto vadu odstrániť na náklady Dodávateľa, ktoré je následne Dodávateľ povinný uhradiť Objednávateľovi na základe faktúry, pričom je zároveň Objednávateľ oprávnený okamžite odstúpiť od tejto Dohody. Výška ceny činností vykonaných na odstránenie vady bude stanovená ako cena obvyklá, bez ohľadu na výšku jednotkových cien rovnakých alebo podobných výkonov uvedených v ponuke Dodávateľa. Dodávateľ je povinný uhradiť Objednávateľovi všetky takto vzniknuté náklady – cenu činností vykonaných na odstránenie vady do pätnástich (15) kalendárnych dní odo dňa doručenia faktúry. Tým nie je dotknuté právo Objednávateľa na náhradu škody podľa § 373 a nasl. OBZ. Ak Objednávateľ zvolí nárok na dodanie náhradného predmetu Dohody, je Dodávateľ povinný ho dodať do troch (3) dní od uplatnenia nároku, ak sa nedohodli so zástupcom Objednávateľa inak.
8. Rovnaké práva ako práva uvedené v ods. 7 tohto článku tejto Dohody má Objednávateľ i v prípade, ak je vada predmetu Dohody neodstrániteľná.

# Článok XI

**Zodpovednosť za škodu**

1. Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Dohody a/alebo z platných právnych predpisov. Zmluvné strany sú povinné pristupovať k plneniu svojich povinností vyplývajúcich z tejto Dohody tak, aby predchádzali vzniku škody.
2. Zodpovednosť za škodu nevylučuje prekážka, ktorá vznikla až v čase, keď povinná Zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
3. Dodávateľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto Dohody a všeobecne záväzných právnych predpisov.
4. Dodávateľ sa zaväzuje, že uhradí Objednávateľovi v plnej výške škodu, ktorá vznikne Objednávateľovi v dôsledku prípadného omeškania predmetu Dohody nedodržaním termínu ukončenia predmetu Dohody zo strany Dodávateľa s výnimkou omeškania vplyvom živelnej udalosti. Objednávateľ je oprávnený využiť na pokrytie takto vzniknutej škody v prípade jej neuhradenia Dodávateľom na základe prvej výzvy Objednávateľa aj záruku zriadenú Dodávateľom podľa článku XVI tejto Dohody.
5. Zmluvné strany sa dohodli, že Dodávateľ je povinný nahradiť Objednávateľovi skutočne vzniknutú škodu aj v prípade, že v dôsledku jeho porušenia povinností došlo zo strany Objednávateľa k odstúpeniu od tejto Dohody.
6. Dodávateľ podpisom tejto Dohody potvrdzuje, že má uzatvorenú poistnú zmluvu o poistení zodpovednosti za škody na majetku a zdraví, vrátane krytia následných finančných škôd a zodpovednosti za škodu spôsobenú pri realizácii predmetu Dohody a zodpovednosti za škodu pri vykonávaní podnikateľskej činnosti na poistnú sumu minimálne vo výške 2,5% z Maximálnej ceny Dohody v zmysle článku II ods. 1 tejto Dohody (vrátane DPH) (najmä proti poškodeniu alebo zničeniu predmetu Dohody, poškodeniu alebo zničeniu majetku iných osôb spôsobeným činmi alebo nedbalosťou Dodávateľa a poistenie proti usmrteniu alebo zraneniu spôsobeným činmi Dodávateľa alebo jeho nedbalosťou) a zaväzuje sa, že bude udržiavať takéto poistenie v platnosti počas celej doby trvania tejto Dohody alebo do posledného termínu na ukončenie plnenia na základe objednávky vystavenej počas platnosti tejto Dohody, ktorej trvanie presiahne trvanie tejto Dohody alebo do posledného termínu na odstránenie vád (podľa toho, ktorý z nich je neskorší).
7. Dodávateľ je povinný predložiť dôkaz o trvaní a rozsahu tohto poistenia, poistnú zmluvu (originál alebo úradne overenú kópiu), najneskôr pri podpise tejto Dohody, pričom v prípade nepredloženia Objednávateľ nie je povinný túto Dohodu uzavrieť. Dodávateľ je povinný predložiť dôkaz o trvaní a rozsahu poistenia, poistnú zmluvu (originál alebo úradne overenú kópiu) aj kedykoľvek počas trvania tejto Dohody na požiadanie Objednávateľa a to najneskôr do piatich (5) pracovných dní odo dňa požiadania o predloženie poistnej zmluvy.
8. Objednávateľ je oprávnený počas platnosti tejto Dohody alebo trvania objednávky vystavenej počas platnosti tejto Dohody, ktorej trvanie presiahne trvanie tejto Dohody alebo do posledného termínu na odstránenie vád (podľa toho, ktorý z nich je neskorší) požadovať od Dodávateľa potvrdenie poisťovne o trvaní a rozsahu poistenia, ktoré je Dodávateľ povinný preukázať/predložiť najneskôr do piatich (5) pracovných dní.
9. V prípade nesplnenia povinnosti Dodávateľa podľa tohto článku ods. 6 a 8 tejto Dohody, preukázanie trvania a rozsahu poistenia, sa toto porušenie považuje za podstatné porušenie tejto Dohody a Objednávateľ je oprávnený okamžite odstúpiť od tejto Dohody.
10. Dodávateľ je povinný bezodkladne najneskôr do dvadsiatich štyroch (24) hodín) informovať Objednávateľa o poistných udalostiach, ktoré súvisia s vykonávaním plnenia predmetu Dohody.

# Článok XII

# Využitie subdodávateľov a Kľúčových odborníkov

1. Dodávateľ je oprávnený poskytnúť plnenie na základe tejto Dohody vlastnými kapacitami (zamestnancami, resp. osobami v obdobnom vzťahu) a /alebo osobami uvedenými v § 34 ods. 3 ZVO, ktorých zdroje, resp. kapacity použil na preukázanie technickej alebo odbornej spôsobilosti vo verejnom obstarávaní, ktorého výsledkom je táto Dohoda, resp. subdodávateľmi a osobami zodpovednými za plnenie Dohody (ďalej len ako „**Kľúčoví odborníci**“ v príslušnom gramatickom tvare) v súlade s príslušnými ustanoveniami ZVO. Zoznam subdodávateľov a osôb zodpovedných za plnenie Dohody tvorí Prílohu č. 5 tejto Dohody.
2. V prípade, ak Dodávateľ bude zabezpečovať plnenie predmetu Dohody prostredníctvom subdodávateľov, zodpovedá za plnenie predmetu Dohody tak, akoby plnil on sám. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Dohody tak, ako Dodávateľ.
3. Dodávateľ garantuje podpisom tejto Dohody spôsobilosť subdodávateľov, Kľúčových odborníkov podľa tejto Dohody. Dodávateľ preberá plnú zodpovednosť za riadenie výkonu tvoriaceho predmet Dohody a komplexnú koordináciu jednotlivých činností poskytovaných subdodávateľmi a Kľúčovými odborníkmi.
4. Dodávateľ vyhlasuje, že Príloha č. 5 tejto Dohody obsahuje aktuálne a úplné údaje v zmysle ustanovenia § 41 ods. 3, 4 a 6 ZVO účinného v čase uzavretia Dohody. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**údaje**“ v príslušnom gramatickom tvare). Zmenu údajov akéhokoľvek subdodávateľa je Dodávateľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Dohode.
5. Zmluvné strany sa dohodli na nasledovných zmluvných pravidlách pre zmenu Dodávateľovho subdodávateľa tejto Dohody využívaného Dodávateľom na účely plnenia povinností Dodávateľa podľa tejto Dohody:
   1. subdodávateľ, ktorého sa týka návrh na zmenu, musí spĺňať povinnosti zápisu v registri partnerov verejného sektora podľa príslušných ustanovení tejto Dohody a podľaRPVS, v prípade, ak mu takáto povinnosť zo zákona o RPVS vyplýva;
   2. zmenu subdodávateľa Dodávateľ písomne oznámi Objednávateľovi najneskôr päť (5) pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa, ak sa v odôvodnených prípadoch nedohodne s Objednávateľom na kratšej lehote;
   3. počas trvania tejto Dohody je Dodávateľ oprávnený zmeniť subdodávateľa uvedeného v Prílohe č. 5 tejto Dohody výlučne na základe predchádzajúceho písomného súhlasu udeleného Objednávateľom a následne uzatvoreného dodatku k tejto Dohode;
   4. Objednávateľ má právo odmietnuť uzavrieť dodatok a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.);
   5. zmenou subdodávateľa nie je dotknutá zodpovednosť Dodávateľa za riadne a včasné plnenie tejto Dohody;
   6. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného Objednávateľom, ako verejným obstarávateľom v procese verejného obstarávania, ktorého výsledkom je táto Dohoda, je Dodávateľ povinný, súčasne s písomným oznámením o zmene subdodávateľa predložiť Objednávateľovi aj dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ. To isté platí aj v prípade, ak Dodávateľ prostredníctvom subdodávateľa preukazoval splnenie podmienok účasti;

vyššie uvedené sa primerane uplatní aj v prípade zmeny osôb podľa § 34 ods. 3 ZVO (Kľúčoví odborníci), ktorých zdroje, resp. kapacity použil Dodávateľ na preukázanie technickej alebo odbornej spôsobilosti vo verejnom obstarávaní uvedenými v Prílohe č. 5 tejto Dohody, pokiaľ v tejto Dohode nie je uvedené inak.

1. Pri každom novom subdodávateľovi a tiež pri každej zmene subdodávateľa počas trvania tejto Dohody sa Dodávateľ zaväzuje postupovať tak, aby vynaložené náklady na zabezpečenie plnenia predmetu Dohody na základe zmluvy o subdodávke boli primerané jeho kvalite. Každá zmluva o subdodávke musí byť vyhotovená v písomnej forme. Za zmluvu o subdodávke sa považuje aj osobitná písomná objednávka Dodávateľa na plnenie predmetu Dohody daná subdodávateľovi.
2. Zmenou subdodávateľa nie je dotknutá zodpovednosť Dodávateľa za plnenie Dohody, resp. čiastkovej objednávky, ktorej sa uskutočnená zmena týka.
3. Dodávateľ sa zaväzuje, že predmet Dohody bude realizovaný Kľúčovými odborníkmi, uvedenými v Prílohe č. 5 tejto Dohody, prostredníctvom ktorých Dodávateľ preukázal splnenie podmienok účasti vo verejnom obstarávaní, ktoré predchádzalo uzavretiu Dohody. Zmena Kľúčového odborníka počas trvania Dohody je možná len na základe písomnej odôvodnenej žiadosti Dodávateľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného Kľúčového odborníka na úrovni rovnakej alebo vyššej ako u pôvodného Kľúčového odborníka. Dodávateľ je oprávnený zmeniť Kľúčových odborníkov len s predchádzajúcim písomným súhlasom Objednávateľa.
4. Za predpokladu, ak Dodávateľ požiada o zmenu Kľúčového odborníka postupom podľa predchádzajúceho ods. tohto článku tejto Dohody, avšak z príloh, ktorým budú doklady preukazujúce splnenie podmienok účasti a kvalitatívnych kritérií navrhovaného Kľúčového odborníka vyplynie, že navrhovaný Kľúčový odborník spĺňa podmienky účasti a kvalitatívnych kritérií na úrovni nižšej ako u pôvodného Kľúčového odborníka, je Dodávateľ povinný zaplatiť Objednávateľovi zmluvnú pokutu podľa článku XIII ods. 14 tejto Dohody, a to aj za predpokladu, že Objednávateľ s takouto zmenou Kľúčového odborníka vopred písomne súhlasil.
5. V prípade zmeny Kľúčového odborníka je Dodávateľ povinný túto zmenu Objednávateľovi oznámiť najneskôr desať (10) pracovných dní pred jej uskutočnením, ak sa v odôvodnených prípadoch nedohodne s Objednávateľom na kratšej lehote a uviesť o Kľúčovom odborníkovi všetky údaje v rozsahu Prílohy č. 5 tejto Dohody. Zmluvné strany sa dohodli, že v prípade zmeny údajov o kľúčovom odborníkovi uvedenom v Prílohe č. 5 tejto Dohody, nie je potrebné uzatvárať dodatok k Dohode. Zmenou Kľúčového odborníka nie je dotknutá zodpovednosť Dodávateľa za plnenie tejto Dohody.
6. Porušenie akejkoľvek povinnosti Dodávateľa uvedenej v tomto článku tejto Dohody sa považuje za podstatné porušenie tejto Dohody, ktoré zakladá právo Objednávateľa odstúpiť od tejto Dohody.

## **Článok XIII**

# Zmluvné pokuty a úroky z omeškania

1. V prípade, ak Dodávateľ nevykoná objednaný predmet Dohody včas, má Objednávateľ právo na zaplatenie zmluvnej pokuty vo výške 400,- EUR za každý, aj začatý deň omeškania. Dodávateľ má povinnosť túto zmluvnú pokutu uhradiť.
2. V prípade, ak Dodávateľ v lehote na odstránenie vady podľa článku VII ods. 3 písm. b) a článok X ods. 6 tejto Dohody neodstráni vady na svoje náklady, Objednávateľ je oprávnený požadovať od Dodávateľa zaplatenie zmluvnej pokuty vo výške 200,- EUR za každý, aj začatý deň omeškania s odstránením vady. Dodávateľ má povinnosť túto pokutu uhradiť.
3. V prípade, ak Dodávateľ, resp. pracovníci Dodávateľa, porušia ktorúkoľvek povinnosť uvedenú v článku VII ods. 2 písm. l) tejto Dohody alebo vo všeobecne záväznom právnom predpise na zaistenia bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom Objednávateľa písomne (osobitným listom) upozornený na predchádzajúce porušenie tej istej povinnosti, má Objednávateľ nárok na zaplatenie zmluvnej pokuty vo výške 850,- EUR za každé preukázateľné porušenie ktorejkoľvek povinnosti uvedenej v článku VII ods. 2 písm. l) tejto Dohody Dodávateľom resp. pracovníkmi Dodávateľa. Dodávateľ má povinnosť túto pokutu uhradiť.
4. V prípade, ak Dodávateľ, resp. pracovníci Dodávateľa bude/ú realizovať predmet Dohody bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty a pod.) má Objednávateľ právo na zaplatenie zmluvnej pokuty Dodávateľom vo výške 150,- EUR za každú nepoužitú osobnú a ochrannú pracovnú pomôcku u jedného pracovníka dodávateľa. Dodávateľ má povinnosť túto pokutu uhradiť.
5. V prípade, ak Objednávateľ zistí, že pracovníci Dodávateľa vykonávajú práce na realizácii predmetu Dohody pod vplyvom alkoholu alebo iných omamných a psychotropných látok, má Objednávateľ právo na zaplatenie zmluvnej pokuty vo výške 500,- EUR za každé preukázateľne zistené použitie alkoholu alebo inej omamnej alebo psychotropnej látky u jedného pracovníka Dodávateľa. Dodávateľ má povinnosť túto pokutu uhradiť. Osoba, ktorá vykonáva práce na realizácii predmetu Dohody pod vplyvom alkoholu alebo iných omamných a psychotropných látok, musí bezodkladne opustiť pracovisko, pričom zástupca Objednávateľa je oprávnený vykázať ju z pracoviska.
6. V prípade, ak Dodávateľ, resp. pracovníci Dodávateľa porušia povinnosť uvedenú v článku VII ods. 2 písm. s) tejto Dohody a článok IX ods. 3 až 6 tejto Dohody, má Objednávateľ nárok na zaplatenie zmluvnej pokuty vo výške 400,- EUR za každé jednotlivé porušenie, aj opakovane. Dodávateľ má povinnosť túto pokutu uhradiť.
7. V prípade, ak Dodávateľ nebude udržiavať zmluvu o poistení zodpovednosti za škodu a v požadovanom rozsahu podľa článku XI ods. 6 až 10 tejto Dohody v platnosti po celý čas trvania tejto Dohody alebo do posledného termínu na ukončenie plnenia na základe objednávky vystavenej počas platnosti tejto Dohody, ktorej trvanie presiahne trvanie tejto Dohody alebo do posledného termínu na odstránenie vád (podľa toho, ktorý z nich je neskorší), má Objednávateľ právo na zaplatenie zmluvnej pokuty vo výške 0,5 % zo sumy ceny už plneného predmetu Dohody na základe objednávok bez DPH. Dodávateľ má povinnosť túto pokutu uhradiť.
8. V prípade porušenia povinností Dodávateľa uvedených v článku VII ods. 2 písm.  h) a r) tejto Dohody, má Objednávateľ nárok na zmluvnú pokutu vo výške 400,- EUR za každé jednotlivé porušenie, aj opakovane. Dodávateľ má povinnosť túto pokutu uhradiť.
9. V prípade porušenia povinností Dodávateľa týkajúcej sa živnostenských oprávnení a iných potvrdení a dokladov, ktoré je Dodávateľ povinný počas plnenia predmetu Dohody mať a Objednávateľovi predložiť podľa článku VII ods. 2 písm. f), g), i) tejto Dohody, má Objednávateľ nárok na zmluvnú pokutu vo výške 400,- EUR za každé jednotlivé porušenie, aj opakovane. Dodávateľ má povinnosť túto pokutu uhradiť.
10. V prípade porušenia povinností Dodávateľa týkajúcej sa prevádzkového areálu podľa článku VII ods. 2 písm. j) tejto Dohody, má Objednávateľ nárok na zmluvnú pokutu vo výške 250,- EUR za každé jednotlivé porušenie, aj opakovane. Dodávateľ má povinnosť túto pokutu uhradiť.
11. V prípade porušenia ktorejkoľvek povinností Dodávateľa uvedených v článku XVI tejto Dohody má Objednávateľ nárok na zmluvnú pokutu vo výške 200,- EUR za každé jednotlivé porušenie. Dodávateľ má povinnosť túto pokutu uhradiť.
12. V prípade porušenia ktorejkoľvek povinností Dodávateľa uvedených v článku XVII tejto Dohody má Objednávateľ nárok na zmluvnú pokutu vo výške 500,- EUR za každé jednotlivé porušenie. Dodávateľ má povinnosť túto pokutu uhradiť.
13. V prípade porušenia ktorejkoľvek povinností Dodávateľa uvedených v článku XII tejto Dohody má Objednávateľ nárok na zmluvnú pokutu vo výške 500,- EUR za každé jednotlivé porušenie porušenia. Dodávateľ má povinnosť túto pokutu uhradiť.
14. V prípade, ak Dodávateľ požiada o zmenu Kľúčového odborníka postupom podľa článku XII ods. 8 až 10 tejto Dohody, avšak z príloh, ktorými budú doklady preukazujúce splnenie podmienok účasti a kvalitatívnych kritérií navrhovaného Kľúčového odborníka vyplynie, že navrhovaný Kľúčový odborník spĺňa podmienky účasti a kvalitatívnych kritérií na úrovni nižšej ako u pôvodného Kľúčového odborníka, je Dodávateľ povinný zaplatiť Objednávateľovi zmluvnú pokutu, a to aj za predpokladu, že Objednávateľ s takouto zmenou Kľúčového odborníka vopred písomne súhlasil. Zmluvná pokuta podľa predchádzajúcej vety sa pre hlavného stavbyvedúceho vypočíta ako rozdiel medzi bonusom získaným v ponuke v Kritériu K2 a bonusom, ktorý by získal za nového hlavného stavbyvedúceho. Pre ostatných odborníkov uvedených v Prílohe č. 5 je zmluvná pokuta vo výške 2500,- EUR. Opakované porušenie tejto povinnosti sa bude považovať za podstatné porušenie zmluvných podmienok a za dôvod na odstúpenie od tejto Dohody.
15. V prípade, ak Dodávateľ poruší opakovane ktorúkoľvek povinnosť podľa tejto Dohody, má Objednávateľ právo na zmluvnú pokutu vo výške 200,- EUR za každé porušenie povinnosti, aj opakovane. Dodávateľ má povinnosť túto pokutu uhradiť.
16. V prípade, ak sa Objednávateľ omešká s plnením svojich peňažných záväzkov voči Dodávateľovi, Dodávateľ je oprávnený voči Objednávateľovi uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 OBZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
17. Pre vylúčenie akýchkoľvek pochybností Zmluvné strany uvádzajú, že uplatnením a zaplatením zmluvnej pokuty a úroku z omeškania nie je dotknuté právo Zmluvnej strany na náhradu škody. Zmluvnú pokutu a/alebo úrok z omeškania dohodnuté touto Dohodou hradí povinná strana nezávisle od toho, či a v akej výške vznikne druhej Zmluvnej strane v tejto súvislosti škoda. Nárok na náhradu škody spôsobenej porušením povinnosti, na ktorú sa vzťahuje povinnosť uhradiť zmluvnú pokutu alebo úroky z omeškania podľa tejto Dohody, ostáva zachovaný v celom rozsahu.
18. Akákoľvek zmluvná pokuta podľa tejto Dohody je splatná do pätnástich (15) dní odo dňa jej uplatnenia u druhej Zmluvnej strany. Akúkoľvek zmluvnú pokutu podľa tohto článku Dohody je Objednávateľ oprávnený započítať s existujúcim alebo budúcim záväzkom voči Dodávateľovi a to aj z iného existujúceho alebo budúceho zmluvného vzťahu. Pre vylúčenie akýchkoľvek pochybností, Dodávateľ nie je oprávnený započítať s existujúcim alebo budúcim záväzkom voči Objednávateľovi a to aj z iného existujúceho alebo budúceho zmluvného vzťahu.
19. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Dodávateľa ďalej plniť povinnosť zabezpečenú zmluvnou pokutou.

**Článok XIV**

1. **Doručovanie písomnosti**
2. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia Zmluvnej strany, ktorej je písomnosť adresovaná (ďalej len „**adresát**“ v príslušnom gramatickom tvare), aj prípad, keď:
   * 1. adresát jej prijatie odmietne; za deň doručenia písomnosti sa považuje deň jej odmietnutia,
     2. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto Dohody, prípadne na poslednú známu adresu adresáta. Za deň doručenia sa pokladá siedmy (7) pracovný deň, ktorý uplynie odo dňa uloženia doručovanej písomnosti na pošte.
3. Zmluvné strany sa dohodli, že písomnosti, obsahujúce právne významné skutočnosti podľa Dohody, si budú doručovať poštou, formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto Dohody rozumie najmä, nie však výlučne odstúpenie od Dohody, výzvy na zaplatenie a akékoľvek výzvy na plnenie.
4. Pre potreby doručovania prostredníctvom pošty sa použijú adresy sídel Zmluvných strán, resp. korešpondenčné adresy, uvedené v záhlaví tejto Dohody. Všetky písomné doklady týkajúce sa vzťahov z tejto Dohody, jej zmeny alebo zániku, zasiela jedna Zmluvná strana na adresu druhej Zmluvnej strany, ktorá je uvedená pri označení Zmluvnej strany v úvode tejto Dohody. Ak dôjde k zmene tejto adresy, je povinná Zmluvná strana, u ktorej k zmene došlo, písomne oznámiť zmenu adresy druhej Zmluvnej strane do pätnásť (15) dní od vtedy ako k nej došlo, pričom na oznámení zmeny adresy musí byť podpis úradne osvedčený, inak platí, že zmena nenastala.
5. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
6. Pokiaľ nie je v tejto Dohode uvedené inak písomnosť doručovaná elektronicky sa považuje za doručenú okamihom prevzatia, v prípade, že prevzatie druhá Zmluvná strana potvrdí, alebo nasledujúci pracovný deň po jej odoslaní na e-mailovú adresu druhej Zmluvnej strany uvedenú v záhlaví Dohody alebo oznámenú druhej Zmluvnej strane podľa článku VIII ods. 1 tejto Dohody, ak druhá Zmluvná strana písomnosť neprevzala.

## **Článok XV**

# Spôsoby ukončenia Dohody

* + - 1. Zmluvné strany sa dohodli, že trvanie tejto Dohoda je možné ukončiť:

1. uplynutím doby, na ktorú bola táto Dohoda uzatvorená;
2. pred uplynutím doby, na ktorú bola táto Dohoda uzatvorená, ak súčet cien za poskytnutý predmet Dohody na základe tejto Dohody dosiahne v priebehu zmluvného vzťahu Maximálnu cenu;
3. na základe písomnej dohody Zmluvných strán,
4. písomným odstúpením niektorej Zmluvnej strany v súlade s touto Dohodou, ustanoveniami OBZ alebo ZVO.
   * + 1. Zmluvné strany sú oprávnené odstúpiť od tejto Dohody z dôvodov a spôsobom uvedeným v príslušných právnych predpisoch Slovenskej republiky a v tejto Dohode.
       2. Ktorákoľvek Zmluvná strana je oprávnená písomne odstúpiť od tejto Dohody v prípade podstatného porušenia tejto Dohody druhou Zmluvnou stranou. Zmluvné strany sa dohodli, že okrem už uvedených podstatných porušení v tejto Dohode za podstatné porušenie zmluvných povinností budú považovať najmä, nie však výlučne:
   1. ak bude Dodávateľ z dôvodov spočívajúcich na jeho strane v omeškaní s plnením ktoréhokoľvek termínu uvedeného v tejto Dohode a/alebo v písomnej objednávke o viac ako pätnásť (15) dní;
   2. ak Dodávateľ, resp. pracovníci Dodávateľa, porušil opakovane preukázateľne ktorúkoľvek povinnosť podľa tejto Dohody napriek tomu, že bol zástupcom Objednávateľa písomne (osobitným listom) upozornený na predchádzajúce porušenie niektorej z povinností podľa tejto Dohody;
   3. ak Dodávateľ včas neodstráni Objednávateľom oznámenú vadu;
   4. ak je Objednávateľom oznámená vada neodstrániteľná;
   5. ak Dodávateľ nepreukáže udržiavanie a rozsah poistenia podľa článku XI ods. 6 a 10 tejto Dohody v platnosti po celý čas trvania tejto Dohody alebo do posledného termínu na ukončenie plnenia na základe objednávky vystavenej počas platnosti tejto Dohody, ktorej trvanie presiahne trvanie tejto Dohody alebo do posledného termínu na odstránenie vád (podľa toho, ktorý z nich je neskorší);
   6. ak Dodávateľ v dôsledku svojej platobnej neschopnosti neuspokojí splatné peňažné nároky hoci len jedného z jeho subdodávateľov;
   7. ak Dodávateľ poruší ktorékoľvek ustanovenie týkajúce sa dôverných informácií podľa článku XVII tejto Dohody;
   8. ak Dodávateľ opakovane vykonal Objednávateľovi nekvalitný predmet Dohody v rozpore s podmienkami tejto Dohody alebo nedodal predmet Dohody vôbec;
   9. ak Dodávateľ postupoval v rozpore s pokynmi Objednávateľa alebo požadovaný predmet Dohody nevykonal, hoci tak bol povinný urobiť;
   10. ak Dodávateľ opakovane Objednávateľovi predloží súpis predmetu Dohody, ktorý nevykonal alebo opakovane uvedie vo faktúre predmet Dohody, ktorý nebol plnený;
   11. ak Objednávateľ je v omeškaní s úhradou riadne vystavenej faktúry dlhšie ako tridsať (30) dní, pričom toto ustanovenie sa neuplatňuje v prípade článku IV odseku 11 tejto Dohody;
   12. ak nastane niektorá zo skutočností podľa § 19 ZVO.
       * 1. Odstúpenie od Dohody nadobúda účinnosť dňom doručenia písomného oznámenia o odstúpení od Dohody druhej Zmluvnej strane v súlade s podmienkami doručovania upravenými v článku XIV tejto Dohody.
         2. Odstúpením od Dohody nezanikajú práva a povinnosti dohodnuté touto Dohodou k už dodaným častiam predmetu Dohody pred odstúpením od Dohody, ktoré nezakladajú dôvody na odstúpenie od tejto Dohody.
         3. Odstúpenie od Dohody sa nedotýka nároku na náhradu škody, ušlého zisku, nároku na zaplatenie zmluvných pokút, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Dohody a všeobecne záväzných právnych predpisov o poskytovaní záruky a zodpovednosti za vady za časť predmetu Dohody, ktorá bola do odstúpenia vykonaná, a iných práv a povinností, z ktorých znenia je zrejmé, že majú trvať aj po zániku tejto Dohody.
         4. V prípade odstúpenia od Dohody sa na určenie zmluvnej ceny dovtedy vykonaného predmetu Dohody použijú primerane ustanovenia tejto Dohody o zmluvnej cene s prihliadnutím na prípadné nároky z vád predmetu Dohody, nezaplatené sankcie a iné pohľadávky vzniknuté z tejto Dohody. Ak dôjde k odstúpeniu od Dohody z dôvodu na strane Dodávateľa, má Objednávateľ nárok na náhradu nevyhnutných nákladov, ktoré mu vznikli s obstaraním nového Dodávateľa, ktorý predmet Dohody zrealizuje.
         5. V prípade odstúpenia od tejto Dohody z dôvodu porušenia povinnosti Dodávateľom má Objednávateľ nárok na náhradu škody spôsobenú omeškaním vykonávania predmetu Dohody oproti termínu ukončenia vykonania predmetu Dohody uvedeného v objednávke.
         6. V prípade porušenia iných povinností dohodnutých v tejto Dohode zo strany Dodávateľa, ktoré nemajú charakter podstatného porušenia tejto Dohody, je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Dodávateľa uvedenú  v článku VIII tejto Dohody a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od tejto Dohody.
         7. Bez ohľadu na vôľu Zmluvných strán táto Dohoda bude ukončená:
   13. dňom právoplatnosti rozhodnutia príslušného súdu, ktorým súd vyhlási konkurz na majetok Dodávateľa;
   14. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurzu na majetok Dodávateľa pre nedostatok majetku;
   15. dňom právoplatnosti rozhodnutia príslušného súdu, ktorým súd povolí reštrukturalizáciu Dodávateľa;
   16. zánik Dodávateľa bez právneho nástupcu.
       * 1. V prípade predčasného ukončenia Dohody sú Zmluvné strany povinné vyrovnať si všetky vzájomné práva a povinnosti vyplývajúce im z tejto Dohody.

## **Článok XVI**

# Výkonová záruka

1. Výkonová záruka slúži na zabezpečenie záväzku Dodávateľa plniť riadne a včas predmet Dohody. Zmluvné strany si dohodli výkonovú záruku pre prípad, že Dodávateľ nebude plniť svoje povinnosti podľa tejto Dohody a Objednávateľovi vznikne voči nemu akákoľvek pohľadávka.
2. Na základe Dohody Zmluvných strán je Dodávateľ oprávnený splniť svoju povinnosť týkajúcu sa výkonovej záruky poskytnutím výkonovej záruky vo forme bankovej záruky v prospech Objednávateľa vystavenej bankou so sídlom v Slovenskej republike alebo zahraničnou bankou so sídlom v Slovenskej republike, pobočkou zahraničnej banky v Slovenskej republike, alebo zahraničnou bankou na sumu 10.000,- EUR alebo je Dodávateľ oprávnený splniť svoju povinnosť týkajúcu sa výkonovej záruky zložením sumy 10.000,- EUR na účet Objednávateľa (IBAN: SK72 7500 0000 0000 2582 4903), a to najneskôr štrnásť (14) kalendárnych dní odo dňa nadobudnutia účinnosti tejto Dohody. Dodávateľ uvedie ako variabilný symbol svoje IČO a do poznámky pre prijímateľa uvedie „výkonová záruka – Rámcová dohoda č. MAG.............
3. Objednávateľ je oprávnený použiť výkonovú záruku alebo jej časť v prípade, ak Dodávateľ poruší niektorú svoju povinnosť uhradiť peňažné záväzky, vrátane sankcií a zmluvných pokút vyplývajúcich z tejto Dohody. Dodávateľ je zároveň povinný udržiavať požadovanú výkonovú záruku vo výške uvedenej v ods. 2 tohto článku tejto Dohody, a to počas celej doby trvania tejto Dohody. Výkonnostná záruka slúži na krytie všetkých finančných nárokov Objednávateľa podľa zákona alebo majúcich pôvod v tejto Dohode, s ktorými je Dodávateľ v omeškaní. Dodávateľ k použitiu výkonovej záruky na tento účel udeľuje Objednávateľovi výslovný súhlas. V prípade použitia výkonovej záruky alebo jej časti Objednávateľom bude Dodávateľ bez zbytočného odkladu povinný zabezpečiť zodpovedajúce navýšenie výkonovej záruky do plnej výšky uvedenej v ods. 2 tohto článku tejto Dohody, a to najneskôr do štrnásť (14) kalendárnych dní od doručenia písomnej výzvy Objednávateľa na jej navýšenie.
4. Objednávateľ je zároveň oprávnený jednostranne započítať akékoľvek nároky z tejto Dohody voči akejkoľvek faktúre (aj nesplatnej) a uspokojiť sa zo záruky podľa tohto článku tejto Dohody.
5. Doba platnosti výkonovej záruky musí byť určená v bankovej záruke minimálne do ukončenia doby určenej podľa článku II ods. 1 tejto Dohody, na ktorú sa táto Dohoda uzatvára.
6. Z výkonovej záruky vystavenej bankou musí vyplývať, že banka uspokojí veriteľa (Objednávateľa) za dlžníka (Dodávateľa) v prípade uplatnenia výkonovej záruky v prospech Objednávateľa a banka sa musí bezpodmienečne zaviazať, že zaplatí na účet veriteľa (Objednávateľa) pohľadávku krytú výkonovou zárukou alebo jej časť do siedmich (7) pracovných dní odo dňa doručenia výzvy veriteľa (Objednávateľa) na jej zaplatenie.
7. Poskytnutá výkonová záruka nesmie byť v rozpore s ustanoveniami § 313 až § 322 OBZ.
8. V prípade, ak sa Dodávateľ rozhodol splniť svoju povinnosť týkajúcu sa výkonovej záruky formou bankovej záruky, odovzdá Objednávateľovi originál záručnej listiny (notársky overená kópia nie je postačujúca) vystavenej v zmysle ustanovení tohto článku najneskôr do štrnásť (14) kalendárnych dní odo dňa nadobudnutia účinnosti tejto Dohody.
9. V prípade, ak sa Dodávateľ rozhodol splniť svoju povinnosť týkajúcu sa výkonovej záruky zložením sumy uvedenej v ods. 2 tohto článku tejto Dohody na účet Objednávateľa (IBAN: SK72 7500 0000 0000 2582 4903), Objednávateľ uvoľní/ vráti zostávajúcu, nevyčerpanú sumu výkonovej záruky najneskôr štrnásť (14) kalendárnych dní po ukončení tohto zmluvného vzťahu niektorým so spôsobov uvedeným v článku XV tejto Dohody, resp. po riadnom odovzdaní objednaného predmetu plnenia vykonaného na základe poslednej objednávky uskutočnenej podľa tejto Dohody, ak bude tento dátum neskorší ako dátum uplynutia dohodnutej doby trvania tejto Dohody. Toto ustanovenie sa neuplatní v prípade, ak Objednávateľ bude voči Zhotoviteľovi evidovať finančnú pohľadávku alebo iný nárok vzniknutý na základe tejto Dohody, a to až do času kým všetky peňažné nároky Objednávateľa vzniknuté na základe tejto Dohody nebudú uspokojené.
10. V prípade porušenia povinnosti vyplývajúcej z tohto článku tejto Dohody je toto porušenie považované za podstatné porušenie tejto Dohody a Objednávateľ má právo od tejto Dohody odstúpiť.

**Článok XVII**

**Dôverné informácie**

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody. Každý zo Zmluvných strán sa zaväzuje zachovávať mlčanlivosť o predmete Dohody a jeho obsahu, ako aj o podmienkach akýchkoľvek informácií získaných na základe Dohody alebo v súvislosti s ňou a o vykonávaní práv a plnení záväzkov vzniknutých na základe Dohody alebo v súvislosti s ňou (ďalej len ako „**dôverné informácie**“ v príslušnom gramatickom tvare). Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
2. Zmluvné strany sú oprávnené použiť dôverné informácie výlučne na účely spolupráce. Po skončení spolupráce sú povinné zdržať sa použitia dôverných informácií na akýkoľvek iný účel.
3. Zmluvné strany berú na vedomie, že akékoľvek sprístupnenie dôverných informácií bez písomného súhlasu Zmluvnej strany bude a/alebo môže mať za následok značné poškodenie druhej Zmluvnej strany. Zmluvné strany budú zachovávať mlčanlivosť o všetkých dôverných informáciách, ktoré si navzájom poskytnú a/alebo ku ktorým majú prístup. Zmluvné strany nepoužijú žiadne z dôverných informácií na iné účely, ako je uvedené v tejto Dohode.
4. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej Zmluvnej strany, ktorým sú Zmluvné strany oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie dôverných informácií tretej osobe v nevyhnutnom rozsahu je Dodávateľ vždy povinný bezodkladne písomne oznámiť Objednávateľovi.
5. Bez súhlasu Zmluvnej strany je druhá Zmluvná strana oprávnená poskytnúť dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
6. Zmluvné strany sú povinné prijať a dodržiavať také technické, organizačné a iné opatrenia potrebné na ochranu dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s dôvernými informáciami.
7. Zmluvné strany sú povinné bez zbytočného odkladu oznámiť druhej Zmluvnej strane každú neoprávnenú manipuláciu s dôvernými informáciami.
8. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami Dodávateľa bude považované za porušenie zo strany Dodávateľa, za čo bude Dodávateľ zodpovedný.
9. Predchádzajúce povinnosti zachovávať mlčanlivosť sa nevzťahujú na také informácie, ktoré:
10. sú alebo sa stanú verejne dostupnými bez akéhokoľvek pričinenia Dodávateľa;
11. boli vo vlastníctve Dodávateľa predtým, ako ich získal na základe tejto Dohody;
12. boli vyvinuté Dodávateľom alebo v jeho mene nezávisle počas trvania povinnosti zachovávať mlčanlivosť;
13. boli získané Dodávateľom od tretej osoby, ktorá preukázala, že má právo šíriť dôverné informácie;
14. boli sprístupnené niektorou zo Zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán, orgán rozhodujúci v spore medzi Zmluvnými stranami alebo na ich sprístupnenie dala súhlas druhá Zmluvná strana.
15. Zmluvné strany sú povinné si navzájom poskytnúť všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.
16. Po skončení vzájomnej spolupráce sú Zmluvné strany povinné vrátiť si všetky originály, kópie, reprodukcie alebo iné zhrnutia dôverných informácií.

**Článok XVII**

# Záverečné ustanovenia

1. Táto Dohoda nadobúda platnosť dňom jej podpísania oprávnenými zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č: 40/1964 Zb. Občiansky zákonník v znení neskorších predpisov, v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon o slobode informácií**“ v príslušnom gramatickom tvare), nie však skôr ako 1.7.2025.
2. Nakoľko je Objednávateľ povinnou osobou v zmysle zákona o slobodnom prístupe k informáciám, Dodávateľ súhlasí s tým, že táto Dohoda (vrátane údajov o bankovom spojení a čísle účtu Zmluvných strán uvedených v záhlaví tejto Dohody), objednávky a daňové doklady súvisiace s touto Dohodou budú zverejnené takým spôsobom, ktorý pre povinne zverejňované zmluvy ukladá zákon o slobode informácií vo svojom ustanovení § 5a a § 5b. Za tým účelom Dodávateľ udeľuje Objednávateľovi súhlas na vykonanie potrebných úkonov týkajúcich sa zverejnenia uvedených dokumentov.
3. Dodávateľ podpisom tejto Dohody vyhlasuje, že sa dôkladne oboznámil s podmienkami tejto Dohody a zároveň vyhlasuje, že voči Objednávateľovi nemá žiadne nesplnené záväzky, ani pohľadávky z akéhokoľvek súčasného alebo iného zmluvného vzťahu.
4. Právne vzťahy, práva a povinnosti Zmluvných strán v tejto Dohody zvlášť neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä OBZ a ZVO.
5. Meniť alebo dopĺňať ustanovenia tejto Dohody bez nového verejného obstarávania je možné len na základe dohody Zmluvných strán v súlade s § 18 ZVO, formou písomných, číslovaných dodatkov, podpísaných oprávnenými zástupcami obidvoch Zmluvných strán.
6. V prípade zrušenia ZVO a jeho nahradením iným právnym predpisom upravujúcim práva a povinnosti Objednávateľa a Dodávateľa ako právnych subjektov v rámci procesov verejného obstarávania, sa Zmluvné strany dohodli že budú postupovať v prípade potreby uskutočnenia zmeny tejto Dohody v zmysle právnej úpravy platnej v čase uskutočnenia zmeny tejto Dohody.
7. V prípade, ak počas doby trvania tejto Dohody nastanú také skutočnosti, ktoré neboli Zmluvným stranám známe v čase uzatvorenia tejto Dohody, ich odstránenie je nevyhnutné pre riadne plnenie práv a povinností Zmluvných strán z Dohody, Dodávateľ je povinný o nich bezodkladne informovať Objednávateľa. Objednávateľ je povinný na vlastné náklady bezodkladne overiť Dodávateľom zistený stav a dohodnúť s Dodávateľom postup, ktorý zabezpečí efektívne odstránenie zisteného stavu, ktorý bránil riadnemu plneniu práv a povinností Zmluvných strán z Dohody.
8. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude právny predpis citovaný v tejto Dohode zrušený a nahradený iným právnym predpisom, odkazy tejto Dohody na pôvodný právny predpis sa budú považovať za odkazy na právny predpis, ktorý ho nahradil.
9. Táto Dohoda je vyhotovená v štyroch (4) vyhotoveniach s platnosťou originálu, z ktorých dve (2) vyhotovenia dostane Objednávateľ, dve (2) vyhotovenia Dodávateľ.
10. Neoddeliteľnou súčasťou tejto Dohody sú prílohy, ktorými sú:

Príloha č. 1: Špecifikácia predmetu zákazky

Príloha č. 2: Ponuka v zákazke a rozpočet

Príloha č. 3: Súpis objektov a pozemných komunikácií

Príloha č. 4: Strojové a technické vybavenie

Príloha č. 5: Zoznam subdodávateľov a kľúčových odborníkov

1. Zmluvné strany vyhlasujú, že sú si vedomé všetkých následkov vyplývajúcich z tejto Dohody, že sú oprávnené s predmetom Dohody nakladať, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Dohodu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
2. Zmluvné strany vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Bratislave, dňa: .................. V Bratislave, dňa: ..................

Objednávateľ: Dodávateľ:

**Hlavné mesto Slovenskej republiky Bratislava XXXXXXX**

Ing. arch. Matúš Vallo, xxxxx

primátor